ועדת הכלכלה, כנסת 20, פרוטוקול מספר 657, 2018-01-09 11:00

איתן כבל: בוקר טוב לכולם.

איתן כבל: גברתי מנהלת הוועדה, היועץ המשפטי, גברתי מנכ"לית משרד התחבורה והבטיחות בדרכים, דובר, אורחים נכבדים, חברי דב חנין, הנושא שעל סדר היום הוא הצעת חוק לתיקון פקודת התעבורה (מס' 117) (קווי שירות למוניות), התשע"ז-2016.

איתן כבל: היום יום שלישי, פעמיים כי טוב – בואו ננסה לעשות אותו שלוש פעמים כי טוב, זה לא פשוט אבל בואו ננסה.

איתן כבל: אני רוצה להזכיר, וזה לא ייחשב לי להדתה, שבשבת קוראים בבתי הכנסת את פרשת "וארא" בספר שמות, זה רק לידיעה אישית.

איתן כבל: אנחנו לא יכולים שלא להתחיל את הבוקר בשיר.

איתן כבל: היום, אם אתם לא יודעים, הוא יום ההולדת של חיים נחמן ביאליק.

איתן כבל: היום הוא יום הולדתו של חיים נחמן ביאליק.

איתן כבל: ביאליק היה אחד מגדולי המשוררים העבריים בעת החדשה, סופר, מתרגם, עורך ומוציא לאור, ואף זכה לתואר "המשורר הלאומי".

איתן כבל: ביאליק נולד באוקראינה בשנת 1873.

איתן כבל: בגיל 17 הגיע לישיבת וולוז'ין המפורסמת בראשותו של הנצי"ב, ולמד שם כשנה וחצי.

איתן כבל: הוא התאכזב כשגילה כי בסדרי הישיבה לומדים רק תלמוד ואין גם לימודי השכלה כללית.

איתן כבל: אם הוא היה פה הוא היה מתאכזב גם עכשיו.

איתן כבל: חלפו שנים והאכזבה הייתה נותרת בעינה.

איתן כבל: בשנת 1924 עלו ביאליק ורעייתו לארץ ישראל, והתגוררו בעיקר בתל אביב.

איתן כבל: ביאליק הפריד בין אמונות דתיות לבין המשכיות התרבות היהודית.

איתן כבל: על פי תפיסתו, אין להבין את כל גודל ועומק היצירה והמסורת היהודית רק במונחים דתיים, ויש להמשיכה תוך התאמתה לימינו.

איתן כבל: לאורך כשבע שנים סבל ביאליק מאבנים בכליות, ובשנת 1934 נסע לווינה לצורך טיפול במחלה, אך שם נפטר.

איתן כבל: הוא מהווה אחת הדמויות המרכזיות שהשפיעו רבות על התרבות העברית המודרנית ואנו משופעים ביצירותיו עד היום.

איתן כבל: אני מבקש להקריא את השיר "בהבטחות שווא" של חיים נחמן ביאליק.

איתן כבל: בהבטחות שווא אל תאמן, אח.

איתן כבל: אל תבטח בכוכבים, רמאים הם וחנפים הם – גנבים שבגנבים! מנעורי נגלה כוכב לי, מול ביתי עינו קרצה, וברכות שלח לי מעל עם פתקי זהב ארצה.

איתן כבל: ובעין ערומים רמז לי, הבטיח ש"י עולמות – וראה, עד עתה רש אני ומסכן על אדמות.

איתן כבל: אי, כוכב עליון, עפעף פז! מדוע רמיתני?

איתן כבל: איה הגמול לאמונת לב ולאמונתי אני?

איתן כבל: בהבטחות שווא אל-תאמן, אח.

איתן כבל: אל תבטח בכוכבים, ערומים הם וחנפים הם – גנבים שבגנבים!

איתן כבל: לכם נהגי המוניות יש מה לספר, תוכלו לשיר את השיר הזה ללקוחות שמגיעים אליכם, זה יכול להיות סבבה...

דב חנין: אדוני היושב-ראש, אחרי הלילה האחרון חשבתי שאולי תצטט מ"ראיתיכם שוב בקוצר ידכם ולבבי סף דמעה", אבל נשארת בגבולות הקונצנזוס.

איתן כבל: כן.

איתן כבל: כולם ציפו וביקשו שאבטל את הדיון הזה מכיוון שזה לא עניין של מה בכך:

איתן כבל: גם דב חנין וגם אני ערים ברציפות מאתמול.

איתן כבל: זאת הוועדה היחידה כמעט שעובדת עכשיו.

איתן כבל: מכיוון שהנושא כל כך חשוב וכל כך בעל משמעות לא רציתי "לבאס" אתכם על הבוקר, שתקבלו את ההודעה שאנחנו לא מקיימים את הדיון, למרות שהייתה אליי בקשה לדחות את הדיון.

דב חנין: פרט לכך, זה הוכחה שהכנסת עוסקת גם בדברים אמיתיים ולא רק בשטויות.

איתן כבל: אני רוצה להסב את תשומת לבכם לכך שהמשימה שלנו היא לעשות הכול עד 20 בינואר, לסיים את הכנת הצעת החוק לקריאה השנייה והשלישית, לכן זה מקבל משמעות גדולה מאוד.

איתן כבל: אני רוצה להגיד את הדברים כך כדי לעשות סדר.

איתן כבל: משרד התחבורה ביקש רביזיה בעניין מסוים.

איתן כבל: את תסבירי בדיוק מה החשיבות של הרביזיה הנקודתית.

איתן כבל: לאחר מכן, יש כאן נציגים של "דן" ו"אגד"?

איתן כבל: יש נציג של חברת "דן".

איתן כבל: הם לא היו בדיון הקודם.

איתן כבל: אאפשר לאדוני להציג מנקודת המבט שלכם את הבעיות שאתם רואים בהצעת החוק שמונחת כאן לפנינו.

איתן כבל: דבר שלישי, אנחנו נתחיל את ההקראה.

איתן כבל: כמובן אאפשר בכל סעיף וסעיף, לכל אחד תינתן הזכות להשמיע את הערותיו.

איתן כבל: אתם יודעים שאני מקפיד בדברים האלה כדי לנסות לפחות, בעזרת השם, להוציא מתחת ידינו את התוצאה הטובה ביותר.

איתן כבל: מי יציג את הבקשה לרביזיה?

<חוה ראובני: תודה רבה, אדוני, בוקר טוב.

<חוה ראובני: למעשה סעיף 14ח הוקרא בישיבה שהתקיימה ב-15 במאי, וגם אושר ברובו.

<חוה ראובני: לאור העבודה שנעשתה מאז אנחנו רוצים רביזיה בשלוש נקודות בסעיף הזה.

<חוה ראובני: בסעיף קטן 14ח(ב), בהתייחס לפסקת משנה (2)(ג) להצעת החוק, בפסקה (1א), אושר הנוסח: "הוא נבחר בהליך תחרותי, שוויוני ופומבי, כפי שקבע השר באישור ועדת הכלכלה של הכנסת".

<איתי עצמון: סליחה, הנושא הזה לא נכלל בסדר היום של הוועדה, הבקשה בנושא הליך תחרותי.

<איתי עצמון: הנושא היחיד שלגביו פורסם בסדר היום של הוועדה הוא התוספת שלכם בפסקה (3א).

<לאה ורון: אני גם הודעתי לכם שחבר הכנסת כבל יהיה מוכן להגיש בקשה לדיון מחדש על הסעיפים שהתייחסנו אליהם בסדר היום, וככל ששר התחבורה מעוניין להגיש בקשה לדיון מחדש בנושא ההליך התחרותי בבקשה תעבירו את הבקשה.

<חוה ראובני: אנחנו מעוניינים גם בתיקונים הללו.

<חוה ראובני: אני יודעת שזה לא הוגש עדיין.

איתן כבל: יש את הכללים.

איתן כבל: אנחנו הרי לא בורחים.

איתן כבל: מקסימום אעשה את זה בישיבה הבאה.

איתן כבל: אני כבר רוצה להגיד, יש כאן שתי נקודות.

איתן כבל: יש את נקודה שעכשיו ביקשתם, שהיא טכנית.

<קרן טרנר אייל: התיקון בפסקה (3א) הוא בעצם בגלל ההסכמה לסבסוד.

איתן כבל: נכון, זה תיקון שמקדם את ההסכמות.

איתן כבל: כאשר אני אומר "טכני" – זה לא תמיד במובן הפשוט.

איתן כבל: הוא יכול להיות מהותי, אבל אין עליו מחלוקת.

איתן כבל: אם לא הובנתי – זאת הכוונה.

איתן כבל: יחד עם זאת, יש את הבקשה שלך עכשיו, לגבי פסקה 2(2) להצעת החוק.

<איתי עצמון: הנושא שכרגע הקראת, שנכלל בסדר היום, נוגע לתוכנית ההפעלה שמבקש רישיון לקו שירות אמור להגיש למפקח על התעבורה.

<איתי עצמון: יש שם פירוט של הנושאים שאמורים להיכלל בתוכנית ההפעלה.

<איתי עצמון: התיקון שמוצע כאן מבקש להוסיף עוד נושא.

<חוה ראובני: אצטמצם לבקשה הזאת.

איתן כבל: את עניין ההליך התחרותי אנחנו לא מעלים עכשיו.

איתן כבל: כל הבקשות שלכם שנוגעות להוצאת ועדת הכלכלה מתוך התהליך – קודם כול אשב אתך, קרן טרנר.

איתן כבל: אין מצב כזה.

איתן כבל: הרי נקודת המוצא שלי היא שאם את לא עושה לי טלטולים עד שאני צועק, שוכב על הגב ואומר "נכנעתי" כי היית כל כך משכנעת, זה לא יקרה.

איתן כבל: אני אומר את זה לא בשמי, אני לא אהיה פה.

איתן כבל: יש כאן עניין ציבורי, יש המשכיות ואני רוצה שמי שיבוא אחרינו ימשיך ויפקח.

<קרן טרנר אייל: על זה נדון בנפרד כי יכול להיות שנכניס כמה דברים לחקיקה הראשית.

איתן כבל: אין בעיה.

איתן כבל: אני רק חוזר ואומר לך, גברתי, העניין הטכני של פסקה 2(2) בהצעת החוק נראה לי שאין אתו בעיה.

איתן כבל: לגבי העניינים האחרים – אין לי שום בעיה שנשב ונדבר על הדברים הללו ואז נחליט.

<חוה ראובני: הבקשה המוסכמת היא לעניין פסקה (3א).

<חוה ראובני: בתוכנית ההפעלה בנוסח שאושר דובר על צורך באמצעים טכנולוגיים למתן מידע למפקח על התעבורה.

<חוה ראובני: אנחנו מבקשים להוסיף: "אמצעים טכנולוגיים לשם גביית מחיר ההסעה במונית, לניהול ותפעול קווי השירות".

<חוה ראובני: האמצעים לגביית מחיר ההסעה הם פועל יוצא של ההסכמה של הכנסת ה"רב קו" למוניות, כולל אפשרות של סובסידיות, כפי שדובר, ולכן צריך את האמצעים הטכנולוגיים.

<חוה ראובני: התהליך הזה לא יכול להיות בתשלומי נייר ובמזומן, ותפעול הקווים, מעקב ציי רכב וכולי מחייבים אמצעים טכנולוגיים כדי שאפשר יהיה לשלוט, שמנהל הקו יוכל לבקר את הפעילות של המוניות שלו.

איתן כבל: נעלה את זה להצבעה.

<איתי עצמון: יש צורך לקיים הצבעה על עצם פתיחת הסעיף לדיון מחדש, ולאחר מכן לדון לגופו של עניין.

איתן כבל: אני מעלה להצבעה את הרביזיה על סעיף 2(2)(ו), לעניין פסקה (3א).

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הבקשה לרביזיה נתקבלה.

<חוה ראובני: אקרא את פסקה (3א) מתחילתה.

<חוה ראובני: אנחנו מדברים על תנאים לקבלת רישיון הפעלת קו שירות במוניות.

<חוה ראובני: התנאי בנוסח החדש שאנחנו מבקשים יהיה כדלקמן:

איתן כבל: יש הערות?

איתן כבל: בבקשה.

<אורי זליגמן: אני בא כוח מוניות השירות הפעילות.

<אורי זליגמן: אנחנו מבקשים, וזה לאורך כל הצעת החוק הזאת, שכל פעם שנאמר "המפקח על התעבורה" יודגש שזה באישור ועדת הכלכלה של הכנסת או ועדת המשנה.

<אורי זליגמן: אנחנו פוחדים, לאור הניסיון שלנו בעבר, שתהיה שרירות-לב בדברים האלה ואנחנו רוצים לדעת בדיוק מה הם התנאים.

<אורי זליגמן: בלי התנאים, אז אישרנו סעיף והמפקח יעשה מה שהוא רוצה.

איתן כבל: תודה.

איתן כבל: גברתי רוצה להתייחס?

<קרן טרנר אייל: זה קשור לסעיף הקודם.

<חוה ראובני: צר לי על האמירה על שרירות-לב.

<חוה ראובני: זה ממש לא המצב.

<חוה ראובני: בכוונתנו לתת את התנאים המקצועיים המיטביים והנכונים לתפעול.

<חוה ראובני: זה שאלה מקצועית.

<חוה ראובני: לא מדובר בחקיקה.

<חוה ראובני: זה פרטני.

<חוה ראובני: אני לא חושבת שתנאים של רישיון של מפעיל אחד מיני רבים צריכים להיות עניין לדיון חקיקתי באופיו.

<קרן טרנר אייל: מה גם שבסעיף קודם נקבע שוועדת הכלכלה מאשרת תקנות של נבחר בהליך תחרותי.

<קרן טרנר אייל: כלומר העקרונות כן מאושרים.

<איתי עצמון: זו בדיוק האמירה שרציתי להוסיף, מה שאמרה מנכ"לית המשרד.

<דוד כוכבא: אני מנכ"ל מועצת המובילים.

<דוד כוכבא: יש לי שתי שאלות הבהרה.

<דוד כוכבא: לפי הנוסח שקראת, את משאירה את בחירת האמצעים הטכנולוגיים למפעיל?

<דוד כוכבא: כך יוצא.

<דוד כוכבא: אני צריך להודיע באילו אמצעים טכנולוגיים אני מתכוון להשתמש כדי לקבוע את מחיר הנסיעה.

<חוה ראובני: לא אמרתי להודיע.

<חוה ראובני: אמרתי שהמפקח על התעבורה מאשר אותם.

<דוד כוכבא: הם לא קיימים בחוק?

<דוד כוכבא: כל מפעיל יכול להציע אמצעים טכנולוגיים לאישור המפקח על התעבורה?

<חוה ראובני: יאושרו אמצעים שמקיימים אינטר-אופרביליות, בהתאמה לכל ההגדרות הטכניות שכבר יש לנו ממילא בעניין ה"רב קו".

<דוד כוכבא: אני מסתכל לראות את זה.

איתן כבל: אתה צריך להבין כי אתה צריך להתעסק עם זה.

<חוה ראובני: מדובר בטכנולוגיה שצריכה להיות מאושרת.

<חוה ראובני: חוק הסדרת השימוש בכרטיס חכם יורד לפירוט גדול יותר.

<חוה ראובני: בסופו של דבר אנחנו צריכים את אותם מכשירים שהאוטובוסים משתמשים בהם, כי מדובר בתשלום באותו "רב קו", באותם הסדרי נסיעה.

<חוה ראובני: לכן המפקח על התעבורה יאשר אותם.

<חוה ראובני: לא כל קו מוניות יוכל להפעיל אמצעים אחרים, כי אחרת הם לא "ידברו" עם כל יתר המפעילים.

<דוד כוכבא: הוא לא מודיע לי מראש באילו אמצעים טכנולוגיים להשתמש?

נורית קורן: בוודאי שהם יקבעו, הם חייבים לקבוע.

<דוד כוכבא: יש קצת הבנת הנשמע.

<דוד כוכבא: אם אני אמור כמפעיל להודיע על האמצעים הטכנולוגיים והמפקח צריך לאשר אותם, זאת אומרת שאני יוזם אמצעים טכנולוגיים.

<דוד כוכבא: אני רוצה להבין את זה.

<חוה ראובני: אנחנו קוראים פסקה אחת מתוך הסדר כולל.

<חוה ראובני: ברור שבמכרז יוגדרו כל הדרישות.

<חוה ראובני: עכשיו הוא יבוא ויגיד: הנה העמידה שלי בדרישות.

איתן כבל: גברתי, יש לי בקשה.

איתן כבל: דוד כוכבא הוא לא אחד שהגיע אתמול.

איתן כבל: אם לרגע נדמה שהסעיף לא היה מספיק ברור – זה עניין של ניסוח.

איתן כבל: אני מבקש פשוט להבהיר.

<דוד כוכבא: יוצא שאני כמפעיל מציע והמפקח על התעבורה אמור לאשר את זה.

איתן כבל: לא, לא.

נורית קורן: צריך שהמפקח יקבע.

נורית קורן: זה לא ברור.

<קרן טרנר אייל: אנחנו מפרסמים מכרז, אתה עומד בתנאים, וכאשר אנחנו מאשרים גם את ההיבט הזה, שאתה עומד בתנאים שפורסמו מראש בצורה פומבית ושוויונית, וטכנולוגית גם קוהרנטית עם שאר ההסדרים- - -

<דוד כוכבא: זה לא מספיק ברור.

איתן כבל: לא נעשה פה "חפירות 1914" כי אז לא נסיים את החוק, לא ב-20 בינואר 2018 וגם לא ב-20 בינואר 2020.

איתן כבל: הבנתי את הנקודה.

איתן כבל: ההליך, מנקודת המבט שלי, פשוט: התפקיד שלהם לפרסם את כל אשר נדרש, את הכללים למכרז.

איתן כבל: זה לא שכל אחד מביא אתו מן הבית את השיטה שהוא רוצה לפעול בה.

איתן כבל: בסוף צריך להיות שכולם "מדברים" עם כולם כל הזמן.

איתן כבל: אם לא – לא עשינו פה שום דבר.

<דוד כוכבא: באותם קריטריונים שהקראת לא שמעתי שצריך להצטייד ברישיונות הסעה לקווי שירות.

<דוד כוכבא: מה קורה עם זה?

<חוה ראובני: זה לא קריטריונים.

<חוה ראובני: הסעיף הזה בסך הכול מדבר על תוכנית ההפעלה שצריך להגיש.

<חוה ראובני: אנחנו קוראים כאן פסקה אחת מתוך ההסדר הכולל.

<חוה ראובני: ההסדר הכולל – ברור שהוא צריך גם להביא מוניות.

<דוד כוכבא: מוניות – הקראת.

<דוד כוכבא: השאלה אם הוא צריך להביא רישיונות הסעה ככמות המוניות שהוא מציע.

<קריאה: כאשר יזכה במכרז יקבל את הרישיונות בהתאם.

<קריאה: אז מה עושים עם הרישיונות שלנו?

<דרור גנון: אנחנו נקצה בהתאם למכרז למי שיזכה, מה שהוא צריך בשביל להפעיל.

<קריאה: למה לא ישתמשו ברישיונות שלנו?

<דוד כוכבא: כלומר, אתם תקצו רישיונות הסעה חדשים לזוכים?

איתן כבל: הכול נמצא עכשיו בסיר.

איתן כבל: צריך לפרק את הדברים ולא להחזיר אותם אל תוך התהליך.

איתן כבל: חוה ראובני, שלא תהיה אפילו נימה של קצת לחץ.

איתן כבל: הכוונה שלי, יהיו עוד שאלות שיעצבנו את אלה ואת אלה.

איתן כבל: זה בסדר גמור.

איתן כבל: יושבים פה ממול אנשים שהם אינטרסנטים לגיטימיים לעניינים הללו, כפי שהמשרד הוא אינטרסנט לגיטימי לדברים שהוא רוצה להניח.

איתן כבל: התפקיד שלנו למצוא את נקודות האיזון.

נורית קורן: לא רק זה.

נורית קורן: אנחנו גם צריכים לשמוע אותם כי הם יודעים מה נעשה בשטח.

<דוד כוכבא: קיבלתי תשובה.

<קובי אקהאוז: אני מנהל מוניות "עמל", קו חיפה–נתב"ג, ולשעבר גם קו חיפה–תל אביב.

<קובי אקהאוז: השאלה שלי, כל האמצעים הטכנולוגיים הללו שרוצים להכניס, מי יממן אותם ומי יישא בעלות שלהם?

<קרן טרנר אייל: זה ייקבע בהליך המכרזי.

<קרן טרנר אייל: כל המודל הפיננסי, שאומר מה יינתן, יהיה בהליך המכרזי.

נורית קורן: כלומר זה לא נקבע עכשיו בכללים?

<קרן טרנר אייל: יש כללים.

<קרן טרנר אייל: לגבי המודל הפיננסי – זה ייקבע במכרז.

איתן כבל: הוא יהיה חלק בלתי נפרד מן המכרז שייצא, והוא יהיה חלק מן התחרות.

<גבי צלקה: אני ממוניות "מרכז" אשקלון.

<גבי צלקה: רציתי לשאול שאלה לגבי הרישיונות אבל לא קיבלתי תשובה ברורה.

<גבי צלקה: הם אומרים שהם הולכים לעשות את המכרזים ללא רישיונות.

<גבי צלקה: אני חייב להקדים משהו.

<גבי צלקה: כאשר הוציאו את הרישיונות בזמנו ב-2005, אחד הדברים שרשמו בסעיפים: "תאגידים המבקשים להגביל את מכסת המוניות יוכלו לעשות כך רק באמצעות השכרה או קנייה".

<גבי צלקה: אני למשל במוניות "מרכז" אשקלון קניתי בזמנו 37 רישיונות, השקעתי כסף.

<גבי צלקה: כל העיתונאים שכותבים שלא השקיעו פה כסף על רישיונות שירות – שיבואו אליי, שישאלו אותי.

<גבי צלקה: מה אנחנו עושים עם הרישיונות האלה?

<גבי צלקה: הם רוצים להכניס מהצד האחורי את חברות ההסעות?

<גבי צלקה: אין בעיה, שיכניסו אותן, אבל שיתנו לנו פיצוי.

איתן כבל: אני לא חוזר לדיון הקודם.

איתן כבל: ברור לנו שיש כאן "פיל" גדול באמצע, צריך להגיד את זה, יש כאן "פיל".

איתן כבל: בואו נעשה בספארי את הסדר.

איתן כבל: יש קודם כול את הרצון של המדינה לפתוח.

איתן כבל: ברוך השם, הוועדה הצליחה במשימתה לשכנע את משרד התחבורה ואת משרד האוצר, דבר שהוא לא כל כך פשוט, כי אחרת החוק היה כבר מזמן ואחר כך "לכו ותחפשו" אצל ישראל ואצל מי שאתם רוצים, אתם יודעים את זה.

איתן כבל: אנחנו לא שם.

איתן כבל: השלב הראשון הוא באמת לפתוח את השוק עבורכם, ותיכף כשידבר נציג "דן" תבינו גם מה המשמעויות מבחינתם, איך הם רואים את זה.

איתן כבל: יש את אלה שיש להם רישיונות, שהם מצפים לפיצוי.

איתן כבל: מה שקראנו בהתחלה: המרה.

איתן כבל: החוק בסוף אמור בדרך כזו או אחרת – אזכיר שפניתי, אמרתי גם לשר בדיון הסגור וגם אמרתי לכם פה, אמרתי למשרד האוצר ולמשרד המשפטים ולכולם: אין לי בעיה, לא באתי כדי להסתובב עם פלס מים, אבל כאן יש לזה משמעויות כלכליות משמעותיות מאוד ואין לי סמכות.

איתן כבל: אם לא אקבל פנייה מסודרת או אישור מהיועץ המשפטי לממשלה או ממי שיש לו את הסמכות להגיד לי: "אדוני, סע, סומכים עליך, ניתן לזה פתרון" – אני לא יודע לעשות את זה.

איתן כבל: אבל משרד האוצר יודע, משרד התחבורה יודע שצריך לתת מענה.

איתן כבל: ויהיה פה ויכוח שלי אתכם ואתכם, בין כולם, באינטראקציה הזאת, ונמצא לזה פתרונות.

איתן כבל: אני לא מתעלם מזה.

איתן כבל: חד-משמעית, החוק לא יסתיים כל עוד לא ניתן את המענה.

<גבי צלקה: מתי?

איתן כבל: בדיון הזה.

איתן כבל: הודעתי לשר התחבורה, הודעתי למשרד האוצר, הודעתי למשרד המשפטים, ערכתי פגישה, שדב חנין השתתף בה, ביחד עם הנהלת משרד התחבורה והוועדה.

איתן כבל: אמרתי להם שאני תובע לראות תמונה ש"סוגרת" את הכול.

איתן כבל: אני לא רוצה אחר כך כל מיני עניינים שאנשים כמוכם יעלו.

איתן כבל: אני לא יודע להבטיח שאני יודע לספק את כל תאוות

איתן כבל: כם אבל אין אפשרות שאעשה חצי עבודה.

איתן כבל: הדברים מונחים ומסודרים, אנחנו מכירים את הבעיות, אנחנו רואים אותן.

איתן כבל: אנחנו נדע לעשות כאן מה שצריך.

איתן כבל: ולא לחינם גם דב חנין פה, הוא יושב-ראש ועדת המשנה לתחבורה ציבורית ואני סומך עליו כפי שאני סומך עליי, ובעניינים מסוימים אפילו יותר.

איתן כבל: לכן אני אומר, לא אסיים לפני שניתן מענה.

איתן כבל: אני לא יודע להגיד לך עכשיו מה הוא יהיה, אבל הבנת אותי.

איתן כבל: עושים את הרפורמה מן המסד ועד הטפחות.

איתן כבל: זה לא יהיה למקוטעין.

איתן כבל: אני לא יכול להבטיח שתקבלו את כל מה שתרצו.

<מנאר איוב: אני ממוניות "כרמיאל".

<מנאר איוב: באותה הזדמנות אני מפנה את העניין גם ליועצים המשפטיים למענה שאנחנו מחפשים בכל הדיונים עד לרגע זה.

<מנאר איוב: כאשר הממשלה, או מע"צ או חברת החשמל מפקיעים אדמה לטובת הציבור יש את חוק הפיצוי.

<מנאר איוב: פה אנחנו הבעלים הרלוונטיים של הקווים האלה, אנחנו בנינו אותם, קנינו אותם, השקענו הרבה כסף עד שהגענו לרגע הזה.

<מנאר איוב: לגיטימי מאוד להוסיף בחוק את עניין הפיצוי לאותם אנשים שהקימו את החברות ופועלים היום.

איתן כבל: זאת עוד מדרגה.

איתן כבל: לך זה מדרגה אחת אבל הוא הציג מדרגה אחרת.

איתן כבל: זה ברור לנו.

איתן כבל: הנה, יושבים כאן אנשי משרד האוצר, יושבים כאן אנשי משרד התחבורה, ודיברנו על זה.

איתן כבל: אני יודע, יש מי שקוראים לזה המרה.

איתן כבל: יש קבוצה שאומרת: אנחנו כבר עובדים פה שנים רבות.

איתן כבל: אני לא סופר את המספרים עכשיו, אני אומר רק ברמה העקרונית, וגם לזה אנחנו יודעים שצריך לתת פתרונות בהמשך הדרך, ברור לי, אבל נעשה את מה שהחוק מאפשר לנו.

איתן כבל: חברות וחברים, כל העיניים מונחות על כולם, לא לכן אני עושה את זה, אלא כי צריך לעשות את הדברים נכון, אבל צריך לעשות את זה בהגינות ובהוגנות.

<אלי אטלן: אני מנכ"ל מוניות "השרון" בנתניה.

<אלי אטלן: מאז קום המדינה יש נהגי מוניות.

<אלי אטלן: היום אנחנו 800 נהגי מוניות שעובדים בשירות.

<אלי אטלן: כל אחד הוא עסק מורשה כשלעצמו וכל אחד מרוויח את המשכורת שלו בקושי.

<אלי אטלן: ברגע שאנחנו יוצרים את המכרזים האלה, לי יש 20 מוניות, מספיק לי להרוויח 2,000 שקל על כל מונית ואני עשיר, אבל מי שיש לו מונית אחת בקושי מרוויח את המשכורת שלו וקשה לו להתמודד מול אותם אנשים שיש להם עשרות מכוניות ומספיק להם להרוויח שקל אחד, מה שהאחר לא מסוגל.

<אלי אטלן: משרד התחבורה מסתכל על כל תאגיד כדבר גדול, אבל אנחנו מסתכלים על 800 בעלי רישיונות, 800 עסקים מורשים שבקושי מצליחים להרוויח את המשכורת שלהם ולקיים את המשפחה שלהם.

<אלי אטלן: אנחנו הולכים לפרק את כל 800 הנהגים האלה.

איתן כבל: אי אפשר להחזיק את החבל, לא רק בשני קצותיו אלא לכל אורכו ורוחבו.

איתן כבל: הרי הדרמה הגדולה כאן, שהמדינה נענתה לבקשה שלנו להכניס גם "רב קו" וגם "רב קו" מצומצם.

איתן כבל: זה אמור לייצר טלטלה בתוך השוק.

איתן כבל: הודעתי לשר התחבורה והודעתי למשרד האוצר, שוחחתי עם השר אתמול, שנעשה הכול כדי שהגורמים הגדולים, הקונגלומרטים האלה לא ישתלטו על השוק, זה לא יקרה.

<אורי דודחי: איך עושים את זה?

איתן כבל: עוד לא התחלנו.

<אלי אטלן: זה הפחד שלנו.

איתן כבל: ברור לי.

איתן כבל: בגלל זה אני מאפשר לכם להתייחס.

איתן כבל: אבל, חברים, אם נמשיך לעסוק רק בפחדים שלכם ולא בפתרונות אז לא נתקדם.

<אלי אטלן: תפצה אותי כנהג ותלך על הכול.

איתן כבל: אפשר.

איתן כבל: אני עוד לא יודע כלום.

איתן כבל: אני רק מבין את הבעיה שאדוני מציג.

איתן כבל: לשמחתי, לא הפתעת אותי.

איתן כבל: נכון לרגע זה גם מה ששלמה בורה יגיד עכשיו לשמחתי כנראה לא יפתיע אותי.

איתן כבל: אני כבר מכיר.

איתן כבל: שלמה בורה יהיה האחרון, כי זה לגמרי נהיה "חפירות 1914".

איתן כבל: במקום שנתחיל את הוויכוח על ההצעות, טובות או רעות, אם צריך להוסיף או צריך להוריד, אתם תקועים בדיונים הקודמים ואי אפשר להתקדם כך.

איתן כבל: לא אסכים לזה.

איתן כבל: אני רוצה להתקדם ולמצוא את הדרך לעזור.

איתן כבל: תנו לי את הכלים לעזור לכם.

איתן כבל: אני מבין, הבטן מתהפכת לחלק מן האנשים פה, אני מבין את זה, אבל בואו נתחיל להתעסק עם הבטן, לא רק עם התחושות.

איתן כבל: בבקשה, שלמה בורה אחרון.

<שלמה בורה: בפעם שעברה שהיינו פה כבר אמרנו מה יש לנו בבטן, אמרנו הכול, בכנסת דיברו על הכול.

<שלמה בורה: עד עכשיו לא קיבלנו ולו תשובה אחת מן המשרדים, לא על מה שכואב לנו, לא על מה שמפחיד אותנו, כלום.

<שלמה בורה: למה שהם לא יגידו כבר מה קורה פה?

<שלמה בורה: עכשיו היא אמרה "שוויוני".

<שלמה בורה: אתה יודע מה זה שוויוני?

<שלמה בורה: זה אומר שהטייקונים בפנים.

איתן כבל: אנחנו צריכים להתחיל לקרוא סעיפים.

איתן כבל: כך זה עובד.

איתן כבל: דרך הסעיפים אנחנו מתמודדים ונותנים תשובות לשאלות שאדוני מעלה.

איתן כבל: אני לא יכול עכשיו להסתובב עם סרגל, לא על הלשון שלך ולא על הלשון של כל אחד פה, אם אמר את המילה הזאת או האחרת.

איתן כבל: אנחנו לא בבית עכשיו, אתה לא עם אשתך: "אמרת, לא אמרת, התכוונת, לא התכוונת".

איתן כבל: עזוב את זה.

איתן כבל: אנחנו פה מתחילים להגיד את הדברים ומתחילים להתעסק בהם.

איתן כבל: לא על מה התכוונת או לא התכוונת אלא עוסקים באמת של הדברים.

<שלמה בורה: עוד משפט אחד לגבי מה שהם אמרו על עניין הפיצוי.

<שלמה בורה: יש אפשרות אחרת, שנגן גם על הפעילים וגם על אלה שלא פעילים ורוצים פיצוי, שרישיונות ההסעה הקיימים, הרישיונות הפעילים שהיו, 1,300, יהוו חלק בלתי נפרד ויהוו כרטיס כניסה למכרזים האלה.

<שלמה בורה: יהיו מכרזים כמובן, אבל זה ייתן פתרון לכולם, גם לאלה שפעילים וגם לאלה שלא פעילים, 2,300 רישיונות.

<שלמה בורה: הרי בסופו של דבר המשרד רוצה להגיע ל-2,500 מוניות.

איתן כבל: תודה.

איתן כבל: הבנו.

איתן כבל: עזוב.

איתן כבל: אי אפשר לעשות כל הזמן דיונים מחוץ לאטמוספירה, יהיו חשובים ככל שיהיו.

דב חנין: תודה, אדוני היושב-ראש.

דב חנין: כפי שאמרת, בצדק, במרכז החדר הזה יש "פיל" גדול, והוא מה קורה עם כל האנשים שמפעילים היום מוניות שירות ויש להם רישיונות למוניות שירות.

דב חנין: אדוני היושב-ראש, אני רוצה לומר שיש לנו שתי דרכים להתמודד עם העניין הזה.

דב חנין: או שקודם כול נטפל ב"פיל" שנמצא במרכז החדר ואחר כך נטפל בכל יתר הדברים, זו אפשרות אחת, או אפשרות שנייה, שנתחיל לעבור על הצעת החוק הזאת.

דב חנין: הצעת החוק הזאת הרי מייצרת הסדר חדש, שאם אנחנו רוצים לקדם אותו בלוח זמנים סביר זה לא פשוט.

דב חנין: עוד לא התחלנו את העבודה על הסעיפים של הצעת החוק הזאת.

דב חנין: זה לא פשוט.

דב חנין: אנחנו רוצים לייצר פה הסדר שהוא מהפכני למדי בנושא מוניות השירות בכלל.

דב חנין: אם כן, אני אומר לכם שאנחנו רוצים לקדם את הצעת החוק הזאת, אז תהליך העבודה על הצעת החוק – גם אם לא היה לנו "פיל" במרכז החדר, גם אם לא היה פה כלום, לא היו מוניות שירות קיימות, סתם אנחנו מדברים על נושא חדש שצריך לכתוב לגביו הצעת חוק – הוא תהליך מסובך שלוקח הרבה מאוד זמן.

דב חנין: לכן, אדוני היושב-ראש, ההצעה שלי היא, ואני חושב שכולנו יכולים להסכים עליה, שאנחנו נתחיל לעבוד על הצעת החוק, אבל בכל סעיף שאנחנו מאשרים נשים בצד כוכבית שנקראת "הסדרי המעבר".

דב חנין: הסדרי המעבר, כדי שאהיה ברור, הם לשני נושאים, לא לנושא אחד.

דב חנין: נושא אחד הוא מה שנקרא תקופת מעבר.

דב חנין: זה תקופת ביניים מהמצב הנוכחי למצב החדש – מה קורה בתקופת הביניים, אילו הסדרים, מה עושים, מה אתם מקבלים, איך אתם חיים וכדומה.

דב חנין: הנושא השני של המעבר הוא לגבי האנשים שנמצאים היום בתחום – איזו עדיפות הם מקבלים כדי להיכנס לשלב העתידי, לשלב הקבע.

דב חנין: אני מציע, אדוני היושב-ראש, שאנחנו נתקדם בעבודה על הצעת החוק עם הכוכבית הזאת, נעבור על כל סעיף, נאשר אותו או לא נאשר אותו, נשמע הערות וכדומה, בלי קשר לשאלה של תקופת המעבר.

דב חנין: אחר כך ננסה לערוך דיון, ויהיה פה ויכוח, אני אומר לכם את זה מראש, אבל כשיהיה לנו ברור מה ההסדר החדש אז נתמקד כולנו בוויכוח על הסדרי המעבר בשני המובנים, גם במובן של תקופת המעבר וגם במובן של העדיפויות, או מה שנקרא הגנת קשישא שיש לכם, בעלי הרישיונות הקיימים כאשר נכנסים לשלב העתידי, לשלב הקבע.

דב חנין: אחרת, פשוט נהיה פה כל הזמן בדיון שמערבב את שני הדברים האלה ולא נתקדם, לא בזה ולא בזה.

איתן כבל: תודה, דב חנין.

איתן כבל: חברים יקרים, זה כבר פועל נגדכם, לא משנה באיזה מרחב.

איתן כבל: לא עשינו את כל התהליך בשביל שניתקע.

איתן כבל: נתחיל בהקראה ויהיו התייחסויות קונקרטיות ענייניות.

איתן כבל: אם יש נקודות כמו שאמר דב חנין, אין לי בעיה, גם אם בדיון הבא פתאום יסתבר שיש איזה עניין שמצריך לחזור לאחור, לתקן, אז יהיה דיון מחדש, אני לא מפחד מזה.

איתן כבל: אני רוצה שנתקדם.

איתן כבל: הבעיות, כפי שהציגו אותן האנשים, בורה ואיוב והאחרים, כל אחד פה על פי כבודו, ברורות, מונחות כאן לפתחנו.

איתן כבל: אין לי, ואמרתי את זה, שום כוונה להתעלם או לעגל פינות.

איתן כבל: זה המצב.

איתן כבל: אני רוצה לאשר את התיקון שהוצע, כפי שקראה עו"ד חוה ראובני.

איתן כבל: מי בעד? ירים את ידו.

איתן כבל: מי נגד?

איתן כבל: בעד – 2

איתן כבל: נמנעים – אין

איתן כבל: התיקון אושר.

איתן כבל: אדוני, בקצרה, אנא אמור את שמך ואת תפקידך, בבקשה.

<אייל שרון: אני מאגף התנועה בחברת "דן".

<אייל שרון: לא מזמן חברת "דן" חתמה על הסכם מול משרד התחבורה, הסכם סובסידיה.

<אייל שרון: זמן רב לקח לנו להגיע להסכם הזה.

<אייל שרון: אתם היום באים להוציא "שפנים" חדשים מן השרוול.

<אייל שרון: מה שנכתב כאן הוא פגיעה ישירה בהסכם.

<אייל שרון: מה זאת אומרת?

<אייל שרון: אנחנו מקבלים פר נוסע ואנחנו פועלים כפי שצריך.

<אייל שרון: אנחנו נמדדים במדדי שירות.

<אייל שרון: השאלה איך קווי השירות האלה יבואו לידי ביטוי, אילו מדדי שירות הם יעשו.

<אייל שרון: מדדי השירות שלנו מחמירים מאוד: אנחנו נותנים מידע לנוסע בזמן אמת, כל הנסיעות מתועדות.

<אייל שרון: כאשר נסיעה לא יוצאת אנחנו נקנסים בקנסות כבדים מאוד, וכך גם בעצירה או הורדה של נוסע שלא בתחנה גם כן מוטל קנס.

<אייל שרון: איך כל הסיפור הזה בא לידי ביטוי?

<אייל שרון: איך כל הפאזל מתחבר פה?

איתן כבל: יש לי בקשה.

איתן כבל: זה לא המקום לקיים את הדיון.

איתן כבל: אתם שחקנים, שחקן גדול ואינטרסנט גדול מאוד בתוך התהליך הזה.

איתן כבל: דבר שאני מתפלא שלא נעשה עד עכשיו הוא שאתם – ואין לא מושג מי בדיוק: המנכ"ל או היושב-ראש – הדבר הכי מתקבל על הדעת, שאתם תיפגשו עם הנהלת משרד התחבורה כדי לוודא איך אתם "מתכתבים" עם התהליך.

איתן כבל: אני לא יודע לענות על זה, ממש לא.

איתן כבל: יכול להיות שאתם תחליטו בדיון – עובדה שרק אתה פה, נציג "דן".

<אייל שרון: לא ידענו על הישיבה.

איתן כבל: ידעתם.

איתן כבל: אני בוודאי לא מתלונן על מי שנמצא פה.

איתן כבל: יש עוד חברות שמשום מה לא שלחו נציגים.

איתן כבל: אם יש להן טענות והן מוצאות את עצמן נפגעות מהתהליך הזה, יתכבדו ויפנו למשרד התחבורה ויציגו בפניו את הדילמות שעולות, אם בכלל עולות מתוך התהליך הזה, כפי שמתקיים בדיון אחר שאנחנו מקיימים בנושא הטלוויזיה, על ערוצים כאלה ואחרים, שבאים הערוצים המסחריים ואומרים: בנסיבות הללו אנחנו מבקשים פיצוי.

איתן כבל: אני לא נכנס לזה.

איתן כבל: תיפנו אליהם.

איתן כבל: אם תרצו, תעלה את זה על הכתב ואז אני אפנה אליהם.

איתן כבל: אני חושב שיש לכם קשר ישיר עם משרד התחבורה ואתם לא צריכים אותנו.

איתן כבל: אם תחשבו אחרי זה שלמרות הכול עדיין נדרשת התערבות שלנו פה, אם צריך נעשה את זה.

נורית קורן: חשוב מאוד שתגישו ניירות עמדה.

<אורי דודחי: אני רוצה לענות לו תשובה.

איתן כבל: אתה רוצה לענות לו?

איתן כבל: עזוב.

<אורי דודחי: רציתי להגיד שהם מקבלים סובסידיה.

איתן כבל: עזוב.

איתן כבל: אתם לא יכולים להתאפק?

איתן כבל: אתם לא במונית.

איתן כבל: מהיום הראשון אני יוצא מגדרי, יותר מכם, לעזור לכם, ואתם המפריעים הכי גדולים לי לעזור לכם לקדם את העניינים שלכם.

איתן כבל: די.

איתן כבל: לא יהיו לכם רישיונות.

נורית קורן: אתם צריכים להבין שעליכם לעזור לנו כדי שנעזור לכם.

<לאה ורון: מינואר אין רישיונות.

<חוה ראובני: בסעיף 2 יש פסקה שהוקראה ולא הצביעו עליה, לעניין אשכולות קווי השירות.

<חוה ראובני: הסעיף הזה נועד להסמיך לתת רישיונות לאשכולות של קווי שירות.

<חוה ראובני: אנחנו רואים את מתווה קווי השירות העתידיים מבוסס בעיקר על אשכולות ולא על קווים בודדים.

איתן כבל: יש הערות?

<אורי זליגמן: אני רוצה להזכיר לוועדה שדנו בסעיף ב-16 במאי 2017, ואז בסופו של דבר אחרי שהערנו הסעיף לא אושר מאחר ולא הייתה רשימה של קווי השירות.

<אורי זליגמן: אמרה ועדת הכלכלה: "תציגו את קווי השירות".

<אורי זליגמן: ב-2 בינואר 2018 פורסמו לציבור רשימות.

איתן כבל: עם מפות שמצריכות מיקרוסקופ אלקטרוני.

איתן כבל: ..

<אורי זליגמן: ושצריך להעיר עליהן.

<אורי זליגמן: אנחנו מבקשים לא לאשר את הסעיף הזה עד שנדע על אילו קווים מדובר.

איתן כבל: נו, באמת, החלטת לאתגר את חבר הכנסת לשעבר מיקי איתן ולעשות לי פיליבסטר?

איתן כבל: אתה רוצה שנעביר את זה?

<אורי זליגמן: זה לא סופי.

איתן כבל: אם תיקחו את הזמן שלכם, גם אני אקח את הזמן שלי.

איתן כבל: אני רוצה להתקדם.

איתן כבל: אתם לא יכולים להעיר על כל דבר.

<לאה ורון: בסוף ינואר לא יהיו במדינת ישראל מוניות שירות.

איתן כבל: לא תהיה הארכה יותר.

איתן כבל: במקום להתמודד עם השאלות שמעלה בורה, עם השאלות שמעלה הנציג מאשדוד, שהן ליבת העניין – בזה אני רוצה להתעסק.

איתן כבל: לא להתחיל לעשות לי לב"ב (לוחמה בשטח בנוי), חדר-חדר אתה עושה לי פה.

איתן כבל: ..

<אורי זליגמן: מה שפורסם עד עכשיו להערות הציבור מתעלם מחלק ממוניות השירות הפעילות.

<אורי זליגמן: יש קווי שירות פעילים שלא קיימים ברשימה.

<חוה ראובני: הסעיף הזה לא מבקש לאשר קווים.

איתן כבל: אתה עבדת בשירות הציבורי.

איתן כבל: אני מבין למה אנשים אף פעם לא הצליחו לצאת ראש, כי תמיד היה חסר אצלך נייר, למשל, ואי אפשר היה להתקדם.

איתן כבל: פה זה דינמי.

איתן כבל: זאת הצעת חוק שהמשמעות שלה היא המלצת חוק.

איתן כבל: תוך כדי תנועה אנחנו נשלים את הדברים.

איתן כבל: הרי בסוף לא יהיה חוק לא שלם.

איתן כבל: אתה יודע את זה, עבדת פה, פעם היית פה בשולחן הזה וידעת איך הדברים מתנהלים.

איתן כבל: החוק לא יוכל לעבור, הוא לא יכול, אם התמונה כולה לא תהיה בהירה.

איתן כבל: אמרת יפה, היית צריך להתחיל כך:

איתן כבל: אני רוצה להסב את תשומת לב הוועדה לכך שרשימת הקווים כפי שפורסמה לא שלמה, יש הערות עליה.

איתן כבל: ואז אנחנו נגיד: תודה רבה, נשמע אם יש הערות, ואז נבקש ממשרד התחבורה להציג לפנינו לפני סיום החקיקה, מבעוד מועד, את הדברים.

<אורי זליגמן: יש קווים שבוטלו שכן מופעלים היום.

איתן כבל: בסדר.

<איתי עצמון: אני רוצה להפנות את תשומת לבך לכך שזה סעיף מסגרת.

<איתי עצמון: הוא סעיף שמאפשר למפקח על התעבורה לתת רישיונות לקו שירות אחד או לכמה קווי שירות לפי רשימה שתפורסם בהתאם לסעיף 14טז.

<איתי עצמון: כלומר זה סעיף מסגרת שקובע את מתחם הפעולה של המשרד.

<איתי עצמון: יכול להיות שעכשיו תפורסם רשימת קווים כזו ובעוד כמה שנים תפורסם רשימה אחרת, אבל הטענה שלך היא לגבי רשימה ספציפית או טיוטה של רשימת קווים שפורסמה עכשיו להערות הציבור.

<איתי עצמון: היא לא לגבי המסגרת החוקית.

<איתי עצמון: כאן זה רק המסגרת.

איתן כבל: זה רק מסגרת שבתוכה "חונֶה" עניין חובת הפרסום של קווים.

איתן כבל: נו, באמת.

איתן כבל: אני לא למדתי משפטים.

<אורי זליגמן: הכוונה שלנו רק למנוע שיתעלמו מקווי השירות הפעילים היום.

איתן כבל: אבל זה לא מה שכתוב פה.

איתן כבל: נשמה שלי, אתה לא עושה פה בדיקת חמץ.

איתן כבל: ..

<חוה ראובני: זה לא בסעיף הזה.

<אבי גזית: אני מבקש להעיר הערה לעניין האשכולות.

<אבי גזית: יש קווים שלקחו מהציבור, שאנחנו הפעלנו, ובכלל לא מופיעים.

<אבי גזית: הם נלקחו מן הציבור לגמרי.

<אבי גזית: למשל הקו ליפו, הקו לרמת אביב.

<אבי גזית: הם לא נמצאים ברשימה.

איתן כבל: אני לא אמון על הקווים, להגיד לך אם קו נכון או לא נכון.

איתן כבל: אין לי ספק שסביב השולחן הזה, אם ניתן לכם לתכנן את הקווים, לא יהיו קווים.

איתן כבל: אבל זה דיון אחר.

איתן כבל: המשרד הניח רפורמה שלא היה כדוגמתה כבר שנים.

איתן כבל: אני מניח שתוך כדי תנועה יסתבר, אחרי השלב הראשון – למרות שבמשרד התחבורה נמצאים אנשים עם חזון, החזון כנראה נתקע באיזשהו שלב, במובן הזה שהם לא יודעים לראות את הכול באותו יום שהם יושבים.

איתן כבל: מה זה חקיקה?

איתן כבל: גם אחרי שנחוקק את החוק ונחשוב שסגרנו את כל פינותיו, מכיוון שזה "מתכתב" עם מציאות, תוך כדי תנועה תראה שהמציאות מחזירה אותנו לכל מיני עניינים שמצריכים תיקון, כמו בהרבה תחומים אחרים, וצריך לתקן אותם אחרי זה, אין מה לעשות.

איתן כבל: אבל אתה לא יודע עד שאתה לא מקדם את זה, כי לך נראה חסר הקו הזה, בחיפה חסר אולי קו אחר, ואולי לא, אני לא יודע.

<קרן טרנר אייל: זה הפרסום להערות הציבור.

נורית קורן: זה פתוח להערות הציבור, לא רק להערות שלכם.

<משה מלול: זה המסר לציבור.

איתן כבל: אתה מזכיר לי את הבדיחה על אותו אחד, שהמלאכים באו לקדוש ברוך הוא ואמרו לו: "תראה כמה הוא בוכה, תן לו כבר לזכות בלוטו".

איתן כבל: אז אלוהים אמר: "שימלא טופס".

איתן כבל: .. אז אני אומר: תמלאו.

איתן כבל: מי בעד סעיף קטן (א1) בסעיף 14ח לפקודה?

איתן כבל: ירים את ידו.

דב חנין: אני רוצה, באמת כדי לקדם את הדיון וגם כדי לאפשר לי לעבוד בצורה נוחה יותר, שנקבע לעצמנו כולנו את העיקרון הזה, שאנחנו מאשרים את כל הסעיפים בכפוף לכוכבית בעניין שאלות המעבר.

נורית קורן: אבל זה לא קשור למעבר.

איתן כבל: דב חנין, אני קובע את הדברים כך, כפי שאמרתי תמיד, ואתה חבר קבוע פה כפי שחבר הכנסת חאג' יחיא קבוע פה.

איתן כבל: עוד לא קרה לנו שנתקלנו בסעיף שרצינו לחזור לאחור, כאשר המציאות של ההתקדמות בחוק העלתה טענה של אחד מחברי הכנסת או של מישהו מהאורחים שאמר: "נכון, זה סעיף שכבר אושר אבל צריך לפתוח אותו מחדש", אפילו פעם אחת לא קרה שלא חזרנו לאחור.

איתן כבל: לפעמים לאה ורון מנהלת הוועדה אפילו אומרת לי: "די", אז אני אומר לה: אבל אני תמיד רוצה להוציא מתחת ידי את התוצאה הכי טובה, גם אם זה מעצבן וגם אם זה מלאֶה.

איתן כבל: לכן אנחנו מגיעים למליאה כמעט עם אפס הסתייגויות, רק בגלל הדברים האלה.

איתן כבל: מי בעד? ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף נתקבל.

<חוה ראובני: סעיף 14ח כולו אושר בחודש מאי.

<חוה ראובני: אנחנו עוברים לסעיף 14י.

<חוה ראובני: סעיף 14י עניינו פרטים ותנאים ברישיון קו השירות.

<חוה ראובני: אנחנו רוצים לעשות כמה שינויים בהסדר הנוכחי.

<חוה ראובני: אנחנו רוצים לבטל את החובה לכלול ברישיון מספר מרבי של מוניות.

<חוה ראובני: יישאר מספר מזערי של מוניות שצריך להפעיל בקו, אבל המספר המרבי יהיה נתון לשיקול דעת המפעיל ואנחנו לא נתערב בזה.

<קרן טרנר אייל: בהליך המכרזי.

<חוה ראובני: אנחנו מבטלים את התלות במוניות שהיו בעבר מוניות שירות, המכסות ההיסטוריות והחלפת המשק וההגבלה למכסה שהייתה, ואנחנו רוצים שברישיון יהיה קבוע גם המחיר לפי צו הפיקוח ותקופת ההפעלה.

<חוה ראובני: אלה הדברים שאנחנו מבקשים להוסיף.

איתן כבל: יש הערות?

<דוד כוכבא: אני ממועצת המובילים.

<דוד כוכבא: המחיר ייקבע בהליך מכרזי.

<דוד כוכבא: אני מבין שמחיר המקסימום הוא המחיר שמופיע בצו הפיקוח.

<קרן טרנר אייל: זה לא מדויק.

<קרן טרנר אייל: המכרז יהיה בעיקר על מחיר התיקוף בין המדינה למפעיל.

<קרן טרנר אייל: לגבי הנוסע שיבוא בלי "רב קו" וישלם כרטיס, זה בהתאם לצו הפיקוח, כמו היום.

<דוד כוכבא: אז אני מצטער, שוב זה לא ברור לי פה.

<דוד כוכבא: ההסבר שלך ברור.

<דוד כוכבא: זה לא ברור מהנוסח שמופיע.

<דוד כוכבא: עניין התיקוף לא ברור.

<דוד כוכבא: אני לא יודע אם הוא בכלל מופיע שם.

<קרן טרנר אייל: הוא לא אמור להיות ברור פה כי הוא שקוף לאזרח.

<קרן טרנר אייל: צריך להבין שאזרח שעולה על מונית ישלם בהתאם לצו הפיקוח על המחירים.

<קרן טרנר אייל: אם יש לו "רב קו" – באמצעות "רב קו", ואם הוא קונה כרטיס בודד – באמצעות כרטיס בודד.

<קרן טרנר אייל: ההליך המכרזי ידבר על הממשק שבין המדינה לזוכה במכרז, וזה עניין התיקוף.

<דוד כוכבא: ההליך המכרזי הזה לא מופיע בנוסח שהוקרא כרגע.

<קרן טרנר אייל: ההליך המכרזי הזה לא אמור להיות.

<קרן טרנר אייל: כשנצא למכרז ונאמר למפעיל קו שירות חדש:

<קרן טרנר אייל: אתה גובה מנוסע מזדמן ללא "רב קו" את המחיר שייקבע בצו הפיקוח- - -

<דוד כוכבא: זה לפי צו הפיקוח – ברור.

<קרן טרנר אייל: ומי שנוסע עם "רב קו" מתקף את ה"רב קו".

<קרן טרנר אייל: בוא תציע למדינה כמה אתה- - -

<דוד כוכבא: ברור לי כבר מהישיבה הקודמת.

<קרן טרנר אייל: האמן לי שבעוד רגע אגיע למשהו שנראה לי שיסביר לך את זה.

<קרן טרנר אייל: בוא תגיד למדינה כמה אתה רוצה בגין תיקוף "רב קו".

<קרן טרנר אייל: זה לא מוגבל בצו הפיקוח.

<קרן טרנר אייל: כלומר, הוא יכול לבקש ממני- - -

<דוד כוכבא: נכון, נושא התיקוף לא מופיע בהצעת החוק.

<קרן טרנר אייל: אבל זה באמת לא כאן.

<קרן טרנר אייל: התיקוף לא אמור להיות בחוק.

<דוד כוכבא: למה לא?

<חוה ראובני: כי זה יהיה בתנאי המכרז.

<דוד כוכבא: אבל על זה אנחנו מדברים על הזמן.

<קרן טרנר אייל: הוא יהיה חלק מן התקנות בסעיפים הראשונים, על מה הוא הליך המכרז.

<דוד כוכבא: אז אני מבקש שזה יהיה בחוק.

<קרן טרנר אייל: אכן כרגע העקרונות יהיו בחקיקת משנה.

<קרן טרנר אייל: הסעיפים הראשונים בחוק, שכבר אושרו, מדברים על כך שמי שייבחר, "ייבחר בהליך תחרותי, שוויוני, פומבי כפי שקבע השר, באישור ועדת הכלכלה של הכנסת".

<קרן טרנר אייל: כלומר העקרונות יובאו בחקיקת משנה לאישור ועדת הכלכלה.

<קרן טרנר אייל: אתה מדבר על דבר שהוא לא עניין לחקיקה ראשית, מה בדיוק יהיה ההסדר המכרזי.

<דוד כוכבא: אפילו אין אזכור.

<דוד כוכבא: עזבי את הפרוצדורה המדויקת שפירטת, והיא ברורה לחלוטין.

<דוד כוכבא: אין אפילו אזכור אחד במה שהוקרא כרגע לעניין שעליו "ישב" כל המכרז, על התיקוף של ההנחה.

<איתי עצמון: למה זה צריך להיות כתוב בחוק?

<חוה ראובני: מר כוכבא, אתה בעצם מבקש שהסבסוד יופיע פה בחוק.

<חוה ראובני: גם באוטובוסים הסבסוד לא מופיע בחוק.

<דוד כוכבא: אני לא רוצה שהסבסוד יופיע אלא שיופיע בחוק הסעיף שמדבר על ה"רב קו".

<חוה ראובני: יש חוק שלם על ה"רב קו".

<דוד כוכבא: איתן כבל, האמן לי, אני יודע למה אני מדבר על זה.

איתן כבל: גם אני יודע למה אני אומר את זה.

איתן כבל: חברות וחברים.

איתן כבל: מנקודת המבט שלי, אין בזה שום בעיה.

איתן כבל: האמן לי שאם היועץ המשפטי של הוועדה היה מעיר – הוא נוהג להסב את תשומת הלב שלי לעניינים מן הסוג הזה.

איתן כבל: אם דעתו נחה אז גם דעתי נחה.

<דוד כוכבא: ברשותך, אגיד למה אני מבקש את זה.

<דוד כוכבא: אדוני היושב-ראש, גם בישיבה הקודמת וגם הבוקר אמרת בפירוש שאתה רוצה למנוע מטייקונים תחבורתיים כאלה ואחרים להשתלט על הענף ואתה רוצה לתת סיכוי לאנשים שיושבים פה.

<דוד כוכבא: אתה הרי לא מתכוון לחסום אותם בגופך, את אלה שיבואו ויגישו את המכרזים.

<דוד כוכבא: אתה מתכוון ליצור איזשהו הליך פרוצדורלי שייתן לנו אולי יתרון עליהם.

איתן כבל: נכון.

<דוד כוכבא: כתבתי לך מכתב.

<דוד כוכבא: אני לא יודע אם יצא לך לקרוא אותו.

איתן כבל: לא ראיתי אותו.

<דוד כוכבא: חבל.

<דוד כוכבא: אני רוצה להציע פקטור למפעילים באשר לתיקוף – וזה רעיון של בורה, הבטחתי לו שאתן לו קרדיט על הרעיון – לתת פקטור למפעילים הקיימים באשר לתיקוף.

<דוד כוכבא: היה לנו על זה דיון קטן בישיבה הקודמת.

<דוד כוכבא: דרך זה לתת להם איזשהו יתרון על אותם גופים גדולים שיכולים לתת הנחות גדולות יותר מאתנו.

<דוד כוכבא: לא סתם אני מעלה את זה.

<דוד כוכבא: לכן אני מבקש שזה יהיה בחוק ואז גם הפקטור יהיה מקובע, אם תסכימו אתי.

<דוד כוכבא: זה לא מופרך.

איתן כבל: לא כותבים דבר כזה בחקיקה ראשית, עם כל הכבוד.

איתן כבל: השאלה גם איך אתה כותב.

<דוד כוכבא: אם תקבל את הרעיון של הפקטור, איפה זה ייכנס?

איתן כבל: בתקנות.

<דוד כוכבא: גם הפקטור ייכנס בתקנות?

איתן כבל: בוודאי.

<קרן טרנר אייל: הפקטור מדבר על זה שיהיה ניקוד גם לניסיון.

<דוד כוכבא: בסדר.

<דוד כוכבא: תודה רבה.

איתן כבל: חברים, דיברנו על זה גם בישיבה הקודמת.

איתן כבל: תבינו, אני לא כועס, אבל אני רק אומר לכם, אם זו הייתה הפעם הראשונה שאנחנו עוסקים בזה הייתי אומר: ניחא.

איתן כבל: אוזן ימין שלי ואוזן שמאל שלי כבר לא יכולות לשמוע את החזרות על הדברים האלה.

איתן כבל: זה כבר יותר מ"אחד מקרא ושניים תרגום".

<דוד כוכבא: אני משתדל לא לחזור על הדברים.

איתן כבל: כל הזמן אנחנו חוזרים על זה.

<אורי זליגמן: יש סעיף שהיא לא קראה, את פסקה (2) בסעיף 14י.

נורית קורן: היא עוד לא הגיעה אליו.

<קובי אקהאוז: רציתי לשאול אם בקביעה של המחירונים החדשים של התמחור אתם לוקחים בחשבון גם את התפעול הלוגיסטי והכלכלי לעומת כל ההוצאות שקיימות, או שאתם פשוט קובעים מחירים?

<קובי אקהאוז: האם יהיה בכלל סף של מינימום, או שמבחינת

<קובי אקהאוז: כם זה לא משנה, מי שייתן את המחיר הכי נמוך הוא שיזכה במכרז ולא משנה באילו תנאים, אם הוא יוכל לתפעל את הקו הזה או לא יוכל לתפעל אותו?

<קובי אקהאוז: האם אתם לוקחים גם את זה בחשבון?

איתן כבל: שני דברים.

איתן כבל: ראשית, זה לא נוגע בכלל לעניין הזה.

איתן כבל: שנית, זה רמה אסטרטגית.

איתן כבל: דבר נוסף, אחד הדברים שאנחנו ננסה פה למנוע, שזה יהיה תחרות על מחיר רצפה.

איתן כבל: אני לא רוצה לייצר מצב שבו "היה לי המטה הכי טוב בעולם, באה המלחמה והרסה לי אותו".

<קובי אקהאוז: מסכימים אתך על מה שאמרת?

איתן כבל: כן, מסכימים.

איתן כבל: זה לא יקרה.

נורית קורן: זה חשוב מאוד.

איתן כבל: אני יודע להגיד את זה על הרבה דברים.

איתן כבל: דרך אגב, חלק מן המכרזים בעניינים אחרים נכשלו כי הקפידו יתר על המידה על המחיר.

נורית קורן: זה בעצם מכרזי הפסד.

נורית קורן: זה אסור לנו.

נורית קורן: זה נקודה חשובה מאוד.

דב חנין: אדוני היושב-ראש, אני חושב שהדברים של מנכ"לית משרד התחבורה בעניין פקטור הניסיון חשובים מאוד, ואני מברך עליהם.

דב חנין: אני חושב שזה בהחלט חלק מהמענה לקשיים ולדאגה של המפעילים.

דב חנין: אני רק אומר, מכובדי היועץ המשפטי, שכדי להבטיח שאנחנו עושים את מלאכתנו היטב ולא לחשוף את משרד התחבורה לטענה שהם הוציאו תקנות שפוגעות בשוויון, צריך אולי יהיה כן, לפחות במסגרת הוראות המעבר, להסמיך את משרד התחבורה במסגרת קביעת הסדרי המעבר לכלול בתקנות ובמכרזים שיוצאים פקטור לעניין תקופת ניסיון.

עבד אל חכים חאג' יחיא: זה באישור ועדת הכלכלה.

<איתי עצמון: הוא מדבר על סעיף ההסמכה.

<איתי עצמון: אני רוצה להתייחס.

<איתי עצמון: להבנתי – חוה ראובני, תתקני אותי אם אני טועה – מרכיב הניסיון יכול שיהיה שיקול רלוונטי גם בהליך שוויוני, כלומר אין כאן פגיעה בשוויון אלא הוא שיקול רלוונטי שצריך להביא אותו בחשבון.

<דוד כוכבא: בסוף המחיר מנצח, לצערנו הרב, וקשה מאוד לכמת דברים אחרים.

<קרן טרנר אייל: לא תמיד.

איתן כבל: לא תמיד.

איתן כבל: אני לא מסכים.

<דוד כוכבא: ועדת המכרזים מתקשה מאוד להסביר למה היא בוחרת במחיר גבוה.

<דוד כוכבא: תמיד הנטייה היא לבחור במחיר האטרקטיבי, הנמוך או הגבוה בהתאם.

<דוד כוכבא: אנחנו מכירים את זה.

איתן כבל: אף אחד פה לא מתעלם.

איתן כבל: אני לא ילד ואני לא מתעלם מן המצב.

איתן כבל: אנחנו נעשה את כל אשר לאל ידינו.

איתן כבל: אנחנו לא סתם אומרים את הדברים, אנחנו גם נצטרך להוכיח אותם בסופו של יום.

איתן כבל: אנחנו יודעים את זה.

עבד אל חכים חאג' יחיא: הבנייה של המחיר צריכה להיות בצורה שאנשים יוכלו גם לחיות, כי אם הם לא יוכלו לחיות אז גם האזרח ייפגע כי הוא לא יקבל את השירות.

איתן כבל: חד-משמעית, אתה צודק.

<אורי דודחי: אני ממוניות "חי" קו 66.

<אורי דודחי: השאלה היא האם משרד התחבורה לקח בחשבון את עלות המונית.

איתן כבל: עזוב, זה לא עכשיו.

נורית קורן: זה יהיה בתקנות של המכרז.

אומר לנהג: מי בעד פסקה (1) בסעיף 3 להצעת החוק, שעניינו תיקון סעיף 14י לפקודה?

אומר לנהג: מי נגד?

אומר לנהג: בעד – 4

אומר לנהג: נמנעים – אין

איתן כבל: הסעיף נתקבל.

<חוה ראובני: כאן יש תנאים נוספים ברישיון קו השירות שהמפקח על התעבורה מוסמך לקבוע.

<איתי עצמון: אני רוצה להעיר לעניין הזה, לעניין מחיקת התיבה "לאיתנותו הפיננסית של בעל הרישיון".

<איתי עצמון: אני מזכיר שבאחת הישיבות הקודמות הוועדה אישרה שהתנאים שעניינם איתנות פיננסית יהיו לפי תקנות שהשר יקבע באישור ועדת הכלכלה.

<איתי עצמון: כאן מדובר על תנאים שייכללו ברישיון.

<איתי עצמון: השאלה אם אין מקום בכל זאת להשאיר את התיבה "איתנותו הפיננסית של בעל הרישיון" מכיוון שגם הרישיון יכול שיכלול תנאים בנושא הזה לפי אותן תקנות.

<חוה ראובני: ההערה שלך בתחילת הדרך של החוק הזה הייתה שאיתנות פיננסית מקומה איננו ברישיון.

<איתי עצמון: לא אמרתי שאיננו ברישיון.

<איתי עצמון: אמרתי שהמקום הנכון יותר שלה הוא בתנאים למתן רישיון, אבל יכול להיות שברישיון עצמו גם צריך להזכיר שעליו לעמוד תוך כדי תקופת הרישיון בתנאים האלה.

<קרן טרנר אייל: האם נבדוק את איתנותו הפיננסית במהלך חיי הרישיון?

<איתי עצמון: הוא חייב להמשיך ולקיים את התנאים האלה.

<קרן טרנר אייל: נכון, השאלה אם לכתוב את זה.

<איתי עצמון: זה סמכות שבשיקול דעת.

נורית קורן: אתה לא בודק את זה באמצע התקופה.

נורית קורן: אתה בודק את זה בתחילת הדרך.

<קרן טרנר אייל: האם אבדוק בכל חצי שנה שהוא עדיין עומד בתנאים?

<איתי עצמון: יכול להיות.

<איתי עצמון: אני לא בטוח שהבדיקה היא רק בתחילת הדרך.

<איתי עצמון: גם וגם.

עבד אל חכים חאג' יחיא: אני חושב שזה לא פסול.

עבד אל חכים חאג' יחיא: אגיד לך למה – כי יגיעו תלונות על אותם קווים שהם לא בסדר ואז נבדוק שהמחירים שהם הציגו במכרז נכונים כי אחרת אולי האיתנות הפיננסית נפגעה.

נורית קורן: השאלה מתי אתם נותנים את ההיתר למספר המונית ואם הדברים קשורים זה בזה, איך זה מתיישב.

<קרן טרנר אייל: בשלב המכרז האיתנות הפיננסית כמובן נבדקת.

<קרן טרנר אייל: השאלה אם עכשיו זה תנאי ברישיון.

<איתי עצמון: קודם כול, זה סמכות שבשיקול דעת.

<איתי עצמון: אני מזכיר שהסעיף מדבר על סמכות שבשיקול דעת למפקח על התעבורה לקבוע תנאים נוספים ברישיון, ובהם הוא רשאי גם לקבוע תנאים לעניין איתנות פיננסית.

<איתי עצמון: ברגע שאתם מוחקים את התיבה הזאת כאן, השאלה אם אתם לא שוללים מכם את הסמכות להתייחס לתנאים האלה תוך כדי תקופת הרישיון.

<קרן טרנר אייל: אם הוא לא עומד בתנאי בסיסי במהלך הרישיון אז ברור שאפשר- - -

<חוה ראובני: סעיף 14יג מתייחס אם הוא חדל לעמוד בתנאים שהיו תנאים למתן הרישיון.

עבד אל חכים חאג' יחיא: אחרי שקיבל את הרישיון, את האיתנות הפיננסית שמים בצד במצב הזה.

דב חנין: אפשר להגיד את זה בכל עניין.

איתן כבל: איתנות פיננסית – על זה נאמר "אליה וקוץ בה".

איתן כבל: אני רוצה להסביר במה דברים אמורים.

איתן כבל: אנחנו לא רוצים שייכנסו לתחרות אנשים שאין להם שום יכולות, שכותבים על הנייר דברים, מבטיחים הבטחות לאנשים ובסוף – כפי שאמר הנציג ממוניות נתניה – יש לו 800 איש והוא לוקח התחייבות לזה ומחר אומר: פשטתי את הרגל.

איתן כבל: אסור שדבר כזה יקרה, ללא שום קשר לכלום.

איתן כבל: אבל אסור גם שהאיתנות הפיננסית תהיה כלי למניעת כניסת אנשים לתחרות.

עבד אל חכים חאג' יחיא: אבל זה כלי היום.

עבד אל חכים חאג' יחיא: זה יהיה אחד מן התנאים.

<שמעון דהרי: אז איך עושים את זה?

איתן כבל: כפרה עליך, בגלל זה אני לא נהג מונית.

איתן כבל: ..

<חוה ראובני: זה עניין של איזונים, לקבוע איתנות פיננסית שהיא לא מוגזמת.

איתן כבל: תבינו, אגיד משהו שהוא גם פוליטי, לא רק מקצועי, פוליטי לא במובן המפלגתי.

איתן כבל: השר יוצא מגדרו, באמת, באופן אמיתי, לא כי אני עושה לו עכשיו פרסומת, אין לי ממנו כלום, הוא מתחרה, הוא אדם פוליטי, אבל כשמגיע שבח צריך שהדברים ייאמרו.

איתן כבל: הוא גם דיבר אתי אתמול.

איתן כבל: הוא יוצא מגדרו לייצר מצב שכל מי שפעיל או ליד ימצא את עצמו בתוך המערכת הזאת.

איתן כבל: יש לי ויכוחים גדולים אתו על עניינים אחרים.

איתן כבל: פה, אחרי שהוא עשה את המעבר, הוא רואה את הדברים כך.

איתן כבל: זאת הכוונה שלנו.

איתן כבל: גברתי, אני אומר לכם, אני רוצה שהדברים יירשמו בפרוטוקול, שיהיה ברור שאיתנות פיננסית היא תנאי הכרחי, אי אפשר לשחק עם זה, בסוף-בסוף זה לא צחוק, אבל היא גם לא תהיה חסם.

<קרן טרנר אייל: היא צריכה להיות המינימום כדי לעודד תחרות.

איתן כבל: בדיוק.

<דוד כוכבא: אפשר לקבוע תנאי סף, וכל מי שעמד בתנאי יקבל אותו ניקוד.

עבד אל חכים חאג' יחיא: השאלה היא לא ביום שנכנס למכרז.

עבד אל חכים חאג' יחיא: השאלה היא האם צריך מעקב אחרי איתנות פיננסית.

איתן כבל: הסיבה שביקשתי שכל העניינים האלה יהיו באישור ועדת הכלכלה היא בדיוק כדי שאנחנו "נהיה על" הדברים האלה.

איתן כבל: אני רק אומר לכם, כדי להפיס את דעתכם, אני מבין את הלחץ שלכם, אבל לא בגלל זה, בגלל החרדות האישיות של כל אחד, נהיה תקועים, אנחנו לא בטיפול.

נורית קורן: יש לי שאלה.

נורית קורן: אם בודקים את זה רק בתחילת המכרז, ונגיד שהאיתנות הפיננסית נקבעת על רמה נמוכה, לא רמה גבוהה, האם יש אפשרות שבודקים באמצע תקופת רישיון ההפעלה?

נורית קורן: אני לא יודעת לכמה שנים ניתן רישיון ההפעלה.

נורית קורן: האם יש אפשרות לבדוק את האיתנות הפיננסית באמצע התקופה?

נורית קורן: אני חושבת שאם אין איתנות פיננסית, אם נוסע נפגע אין מי שישלם לו.

איתן כבל: אל תענו, ראשית, מכיוון שזה יבוא בהמשך.

איתן כבל: שנית, אם אחר כך תיקחי את הנהגים פה כל אחד ייתן לך תשובה אחרת.

נורית קורן: בטוח, יש פה מיליון ואחת דעות.

איתן כבל: לא בגלל דעות.

איתן כבל: זה שאלה מאיזו פוזיציה כל אחד מגיע אל תוך התהליך הזה.

איתן כבל: במה שאפשר אנחנו יכולים להתקדם עם הצעת החוק, במה שאפשר חלק הולך לתקנות.

איתן כבל: בגלל זה הבאנו את התקנות אלינו והתעקשנו, ולא לחינם לא הסכמתי לאשר בקשות של משרד התחבורה עד שלא איווכח שאין כאן משום פגיעה שעלולה להיות בדיון הציבורי ובתהליך.

<קובי אקהאוז: רציתי לשאול, בבקשה, אם יש אפשרות להכניס לקטע הזה של המכרזים שאמורים להוציא בעתיד – נאמר שיש חברה שעובדת על קו מסוים והיא לא זכתה במכרז, חברה אחרת זכתה בקו.

<קובי אקהאוז: על מנת שאותם אנשים לא יישלחו לרחוב, להכניס מין מנגנון הגנה, שהם יהיו מחויבים לקלוט את אותם נהגים.

איתן כבל: תודה.

איתן כבל: "גנבת" לי עניין שאני לא יודע אם יכול להתקיים בתהליך.

איתן כבל: זה עניין שהוא אחד הדברים שנמצאים אצלי בתוך הראש במסגרת הפתרונות.

איתן כבל: יכול להיות שהחברה שתזכה תקבל אולי צ'ופר מן המדינה אם תקלוט נהגים שכבר עבדו בקו, כפי שאנחנו עושים בכנסת בהצלחה חלקית בעניין עובדי המזנון, שכאשר בעל המזנון מתחלף יש חובה לקלוט X עובדים קיימים.

איתן כבל: תשמור את הרעיון לאחר כך.

איתן כבל: גם בתאגיד השידור הציבורי עשינו את זה.

איתן כבל: זה רעיון חשוב, תודה שאמרת אותו, אבל נגיע אליו בבוא העת.

איתן כבל: אני רוצה לאשר את הסעיף הזה.

איתן כבל: יש הסכמה עליו.

<מנאר איוב: אמנם זה לא לפניי אבל לפי מה ששמעתי מתייחסים שם לבעל המונית.

<מנאר איוב: צריך פה להתייחס לחברה או לתאגיד, שהם שלוקחים על עצמם את החברה.

<מנאר איוב: לא לבעל המונית.

<מנאר איוב: בעל מונית יכול לבוא, להיכנס, להירשם ולקחת על עצמו אחריות.

איתן כבל: כפי שאמרתי, אם נעבור תחנה-תחנה לא נגמור לחוקק את החוק כי לכל תחנה יש את ההרכב שלה, את מערכת היחסים שלה.

איתן כבל: הנחת העבודה בסוף היא מי ב-front של המכרז.

איתן כבל: התאגיד הוא העניין, הוא בסוף זה שמנהל את מערכת היחסים אל מול המכרז.

איתן כבל: אם תהיה התאגדות אצלכם, נניח שהתחנה מורכבת מ-X אנשים שכל אחד שם באופן שיתופי חלק מן הכסף – אני לא נכנס לזה.

איתן כבל: הכוונה בשורה התחתונה היא שמי שנמצא בחזית מנהל אחר כך את כל הדברים.

<איתי עצמון: מצביעים על פסקה (2) בסעיף 3 להצעת החוק, כפי שהוקראה.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: תודה רבה.

איתן כבל: הסעיף אושר.

<חוה ראובני: הסעיף הזה עוסק בהגבלה על המפקח על התעבורה במספר רישיונות נסיעת קו שירות שיינתנו.

<חוה ראובני: זה נובע מן הסעיפים האחרים וזה מיותר כי רישיון נסיעת שירות נובע מרישיון ההפעלה, הוא לא עומד בפני עצמו.

איתן כבל: יש הערות?

<יהודה אסולין: לגבי הקווים שרוצים להוציא לתקופת ניסיון, עד שיוציאו את הקווים, מה אנחנו עושים?

<יהודה אסולין: אולי שייתנו לנו לבצע את הקווים בתקופת הניסיון?

איתן כבל: מוניות "הגיבורים" – תקבל דיווח בקשר.

איתן כבל: אנחנו עדיין לא שם.

איתן כבל: יהיו הוראות מעבר.

איתן כבל: כאשר נגיע להוראות המעבר השאלה שלך תהיה רלוונטית לחלוטין כי נצטרך לבנות את מה שאדוני אומר.

איתן כבל: רק יש לי בקשה: אני מרגיש כאילו כל אחד בא עם השאלה שלו מן הבית.

איתן כבל: זה בסדר, אבל אני מבקש להיצמד לטקסט בשלב הזה.

<יהודה אסולין: לפני המכרז נדע?

איתן כבל: אתה תדע.

איתן כבל: אין מצב שתצא למכרז בלי לדעת.

איתן כבל: החקיקה לא תאפשר את זה.

<יהודה אסולין: אנחנו קיימים היום ורוצים לבצע את זה לפני המכרז.

איתן כבל: החוק, בסוף, חלק בלתי נפרד ממנו, לפני שבכלל יוצאים ומבצעים משהו, התהליך שנקרא הוראות מעבר יהיה עוד לפני שייבחר זוכה.

איתן כבל: יהיה לך כל הזמן שבעולם לדעת את הזכויות שלך, האם זה מקדם אותך להשתתף במכרז או לא מקדם אותך.

איתן כבל: זה שאלה מהבית, זה לא נוגע לסעיף.

איתן כבל: אני עונה לשכן שלך ממוניות אשדוד.

<גבי צלקה: השאלה חשובה מאוד.

<גבי צלקה: לדעתי האשכולות הוציאו פה- - -

איתן כבל: לא פה.

איתן כבל: כאשר נגיע לזה נתעסק בזה.

איתן כבל: יש הוראות מעבר שנעסוק בהן.

<גבי צלקה: אני מדבר על המכרז שעומד לצאת, שבו יש אשכולות מ-1 ועד 20.

<גבי צלקה: לא הבנתם בכלל.

איתן כבל: זה מופיע בסעיף 8.

איתן כבל: אנחנו מדברים כעת על סעיף 4.

איתן כבל: תנו לי להגיע.

איתן כבל: אין כמעט שאלה שהסעיפים פה לא נוגעים בה.

איתן כבל: אני לא יודע להבטיח שכל סעיף ימצא חן בעיניכם ולא יהיו לכם הערות עליו אבל אין שאלה סביב השולחן הזה בעניינים שמכאיבים לכם ומדאיגים אתכם שלא ניתן לה מענה כאן בתוך הצעת החוק.

איתן כבל: אסכם אתכם: אחרי שנסיים את הכול יהיה דיון שבו כל אחד יוכל לשאול את השאלות הלא ברורות לו, מה לא ברור, מה צריך לשנות.

איתן כבל: בסדר?

איתן כבל: מי בעד סעיף 4?

איתן כבל: ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף נתקבל.

בסעיף 5: אסביר.

בסעיף 5: אנחנו מדברים כאן על הנסיבות שבהן רשאי המפקח על התעבורה לבטל רישיון, להתלות רישיון או להגבילו, או לחלט את הערבות הבנקאית.

בסעיף 5: כל התנאים האלה כמעט קיימים ממילא בסעיף.

נורית קורן: רק סידרתם אותם שיהיו ברורים יותר.

<איתי עצמון: יש כאן גם התאמה להוראות קיימות וחדשות יותר בחקיקה קיימת שנוגעת למתן רישיונות.

איתן כבל: הערות?

איתן כבל: אם זה לא מספיק לכם ואתם רוצים שנחמיר עוד יותר...

איתן כבל: אני מעלה להצבעה את סעיף 5.

איתן כבל: מי בעד? ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף נתקבל.

איתן כבל: אני רוצה לומר לכם, ככל שנתקדם מהר יותר יהיה לנו יותר זמן לטפל בעניינים החשובים והמהותיים.

<חוה ראובני: זה סעיף טכני לחלוטין.

<חוה ראובני: יש בחוק צורך לעדכן סכומים.

<חוה ראובני: קבענו ערבות בנקאית שתופקד כתנאי למתן רישיון.

<חוה ראובני: כזכור, זה אושר בחודש מאי.

<חוה ראובני: כאן אנחנו בסך הכול מדברים על התהליך איך מעדכנים את הסכומים האלה.

<אורי זליגמן: רק איך לעדכן, לא יותר מזה, לא להטיל מיסים חדשים?

<חוה ראובני: לא יותר מזה.

<איתי עצמון: לעדכן ולפרסם את הסכומים המעודכנים.

איתן כבל: יש הערות?

איתן כבל: אין.

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: סעיף 6 אושר.

<איתי עצמון: זה סעיף שפוצל למעשה והוא כבר לא קיים, אבל עדיין אתם מציעים בכל זאת לבטל אותו?

<חוה ראובני: צריך לבטל גם את סעיף קטן (א) בנוסחו החדש.

<חוה ראובני: זה מגביל את הזמן שלגביו ניתן רישיון.

<חוה ראובני: זה למעשה מה שהופך את ההסדר לתקופה מוגבלת בזמן.

<איתי עצמון: למען האמת אין צורך בו כי המועד שיהיה כתוב בו לא יהיה רלוונטי יותר.

<חוה ראובני: אבל אנחנו רוצים לבטל את המהות הזאת, של הסדר מוגבל בזמן.

<חוה ראובני: פסקה (3) כבר אושרה למעשה.

<חוה ראובני: סעיף קטן (ב) קובע שרישיון יינתן עד 31 בדצמבר בכל שנה.

<חוה ראובני: אבל אנחנו מדברים במכרזים שיהיו לתקופות ארוכות בהרבה משנה, לסדר גודל של 6 שנים או 4 שנים במחשבה שלנו, למספר שנים, ולכן הסעיף הזה אומר שהרישיון יחודש – אמנם הרישיון בכל פעם יינתן לשנה, כך שבכל שנה יש לנו נקודת ביקורת על התהליכים ועל עמידה בתנאים, אבל יחד עם זאת, בהנחה שעומדים בתנאים, הוא יחודש בכל פעם עד לתום תקופת הזכייה.

<איתי עצמון: התקופה שבה ייבחן בכל שנה הרישיון- - -

<דרור גנון: זה בהתאם לקריטריונים של הרישיון.

<איתי עצמון: התקופה עצמה, איפה היא תיקבע?

<דרור גנון: במכרז.

<איתי עצמון: אני רוצה להפנות את תשומת הלב לכך שהתקופה שבמהלכה בכל שנה יחדשו את הרישיון לא נקובה כרגע בחוק והיא נתונה לשיקול דעתו של המפקח על התעבורה.

<איתי עצמון: זה המשמעות של מה שכתוב פה.

<איתי עצמון: היא נתונה לשיקול של ועדת המכרזים של משרד התחבורה.

איתן כבל: ברשותכם, אני מתנגד לזה, ואסביר מדוע.

<קרן טרנר אייל: להבנתי כאשר אנחנו נציג לוועדה מה הכוונה ב"הליך תחרותי, שוויוני ופומבי" נציג את העקרונות שמציעה ועדת המכרזים של המשרד להטמיע בתקנות.

<קרן טרנר אייל: זה יכלול גם היבטים שנוגעים למודל פיננסי.

איתן כבל: גברתי המנכ"לית, אני אומר את עמדתי, מה המסד שעליו אני יושב.

איתן כבל: אנחנו לא יכולים כל הזמן לדבר על הורדת רגולציה, ואילו פה זה "אחלה" רגולציה.

<אסף וסרצוג: אורך תקופת המכרז?

איתן כבל: לא.

<קרן טרנר אייל: זה לא יהיה בכל שנה אלא לפי שנות המכרז.

<אסף וסרצוג: זה מוריד רגולציה.

<אסף וסרצוג: גם היום באוטובוסים זה כך.

<לאה ורון: אז אולי צריך להוריד את זה גם שם.

<אסף וסרצוג: את רוצה שיהיה לנצח?

<לאה ורון: בין שנה לנצח יש איזשהו הבדל.

איתן כבל: זה וסרצוג, כך הוא אוהב לדבר.

איתן כבל: .. אני רוצה לומר משהו אחר.

איתן כבל: לא אמרתי שכל אחד לקח את זה, ואחר כך יקרה לנו מה שקרה.

איתן כבל: אני לא שם, אבל אתה יודע איך זה עובד.

איתן כבל: אם הייתי יודע שזה עובד כמו שעון שוויצרי, שגם כן מזייף לעתים---

<דרור גנון: - - -

איתן כבל: תן לי קודם כול להגיד לך מה אנחנו הבנו.

איתן כבל: הבנתי שבכל שנה הוא צריך להתייצב בפני דרור גנון או מי מטעמו.

איתן כבל: איך זה הולך?

איתן כבל: יום אחד זה סגור, יום אחר מבקשים שיביא את האישור הזה, יום אחר אומרים לו שיביא את החשבון הזה.

<דרור גנון: לא, זה לא כך.

<דרור גנון: אבל יש הסכם, יש מכרז.

<קרן טרנר אייל: האם זה לא סותר את המכרז?

איתן כבל: חברות וחברים, אתמול היה יום הלשון העברית.

איתן כבל: על פי הלשון העברית הצדק אתנו בהבנה של הדברים.

איתן כבל: אתם יכולים להגיד לנו עכשיו: סליחה, זו לא הכוונה.

עבד אל חכים חאג' יחיא: נתרגם את זה לשפה אחרת.

דב חנין: אחדד את הנקודה.

דב חנין: אני מבין שיש לכם איזו תורה שבעל-פה, אולי אפילו תורה שבכתב, שבה אתם כותבים בפועל הסכמים אחרים.

דב חנין: אני רק אומר לך שלפי לשונו של הסעיף שהוקרא כאן, ההסכמים שלכם לכאורה לא עולים בקנה אחד עם החוק, מכיוון שזה מה שכתוב כאן: "תוקפם של רישיונות יהיה עד 31 בדצמבר, ואפשר לחדשם על פי בקשת בעל הרישיון" – צריכה להיות בקשה – "לתקופות נוספות שלא יעלו על שנה בכל פעם.

דב חנין: " אם אתם עושים משהו אחר, ויכול להיות שזה ההיגיון, לעשות משהו אחר, בואו נתאים גם את החוק להיגיון, כי מה שכתוב עכשיו לא הגיוני.

דב חנין: אי אפשר בכל שנה לפתוח מחדש ולהגיש בקשה ואז או שאתה נותן רישיון או שאתה לא נותן אותו.

<אסף וסרצוג: הוא לא צריך להגיש בקשה.

<איתי עצמון: תקופת המסגרת לא קבועה בחוק, כלומר משך הזמן שבו בכל שנה נבחן הרישיון לא נכתב בכלל בחוק.

<אסף וסרצוג: זה עניין של זכות.

<אסף וסרצוג: אתה קובע במכרז, למשל באוטובוסים, שאורך התקופה הוא 6 שנים פלוס פרק זמן מסוים, ומשרד התחבורה יכול להאריך את זה בהתאם למה שנקבע במכרז, בעצם בהתאם לרישיון שהמשרד הוציא.

דב חנין: אבל זה לא מה שכתוב בחוק.

דב חנין: אותנו מחייב החוק.

דב חנין: אתם כותבים מכרזים, אבל אני אומר לך, אדוני, תקרא את מה שכתוב בחוק: "לתקופות נוספות שלא יעלו על שנה בכל פעם".

<חוה ראובני: בואו נראה אם אנחנו מסכימים על העיקרון ואחר כך נראה אם הנוסח אומר את זה.

<חוה ראובני: הרעיון הוא זה: ייצא מכרז לתקופה מסוימת, נניח ל-4 שנים.

<חוה ראובני: הרישיונות עדיין יינתנו בכל פעם לשנה, כך שיש לנו בכל שנה תחנת בדיקה שהם באמת עומדים ברישיון.

<חוה ראובני: צריך לזכור שלפי סעיף 14ט הם גם צריכים לשלם דמי רישיון בעד כל מונית.

<חוה ראובני: אם הם מקבלים רישיון ל-4 שנים הם צריכים לשלם את דמי הרישיון הזה בבת אחת לכל 4 השנים לכל המוניות.

<קריאה: גם הסכום הזה מיותר.

<קריאה: למה לשלם בכל שנה?

<חוה ראובני: והם צריכים להמציא מן הבנק ערבות בנקאית בתוקף ל-4 שנים.

<חוה ראובני: בדרך שמופיעה כאן הם צריכים לשלם בכל פעם לשנה אחת ולתת ערבות בנקאית לשנה אחת.

דב חנין: השיקול הכבד שגברתי מעלה הוא השיקול של הגנת הציבור, שמשרד התחבורה מופקד עליו, למשל מה קורה עם בעל רישיון שלא עושה את מה שצריך ומה הכלים שיש בידיכם.

דב חנין: אני רוצה להפנות אותך, גברתי, לסעיף 14יג רבתי לחוק, שאומר בסעיף קטן (א) שלו: "המפקח על התעבורה רשאי בכל עת לבטל רישיון קו או רישיון לנסיעת שירות, להגבילו או להתלותו או לחלט את הערבות".

דב חנין: בקיצור, יש לכם סמכות.

דב חנין: אם בעל הרישיון לא בסדר, יש לכם סמכויות לפעול כלפיו.

דב חנין: אני אומר, בהמשך לדבריו של יושב-ראש הוועדה, אין שום סיבה לבירוקרטיה מיותרת.

דב חנין: זה צריך להיות אותו דבר שכתוב במכרזים שלכם, אני לא מציע משהו אחר.

<חוה ראובני: יש מעבר לזה.

איתן כבל: קודם כול, דרור גנון, יש תחרות קשה בינך לבין מנהל אגף הרישוי, אפי רוזן.

<קרן טרנר אייל: ויהיה בסדר.

<קרן טרנר אייל: ..

איתן כבל: דרור גנון, ברגע שאני אראה מימיקה מרוצה על פניך גם אני אהיה מרוצה ממך...

<קרן טרנר אייל: הכי עצוב זה פקיד מנומנם.

<קרן טרנר אייל: ..

איתן כבל: אני חושש מן הקמטים שיהיו לו בגיל כל כך צעיר...

<חוה ראובני: אני לא חולקת, צודק חבר הכנסת חנין כשהוא אומר שיש לנו סמכות לקחת רישיון.

איתן כבל: זו כבר התקדמות.

<חוה ראובני: אין מחלוקת.

<חוה ראובני: רצינו להוסיף נקודת ביקורת.

<חוה ראובני: התאריך הזה, 31 בדצמבר, הוא נקודת ביקורת.

<חוה ראובני: מעבר לכך, זה נועד לא רק להגן על הציבור אלא גם להקל על המפעילים.

<חוה ראובני: אם אני נותנת להם רישיון בבת אחת ל-4 שנים, זה אומר שהם צריכים לשלם דמי רישיון לכל אחת מן המוניות למשך 4 שנים, זה אומר שהם צריכים להפקיד ערבות בנקאית תקפה ל-4 שנים.

<חוה ראובני: זה עולה כסף.

<אבי גזית: אפשר לשלוח את האגרה לתשלום בכל שנה.

<אבי גזית: מה הבעיה?

איתן כבל: עם כל הכבוד לכם, שאתה תקבל משכנתה בתנאים כאלה, שבכל שנה יעשו לך בדיקה, אם יש לך יכולת החזר או לא... אני רואה את זה אחרת.

איתן כבל: יש כאן איזון שצריך לשמור עליו.

איתן כבל: חס וחלילה שלא יובן, דרור גנון או חוה ראובני או גברתי המנכ"לית, שאנחנו לא רוצים שתהיה כאן בדיקה או ביקורת, מה פתאום.

איתן כבל: אנחנו אחר כך אומרים: למה לא הייתה ביקורת?

איתן כבל: אבל גם במקום שאתה רוצה לשמור על האינטרס הציבורי אתה צריך לעשות את זה בצורה ש"מתכתבת", לא בצורה שכל הזמן מכניסה ללחץ את הצד השני.

דב חנין: גם לא במצב של סתם "לטרטר" אנשים.

איתן כבל: קודם כול, איני רואה שום סיבה – אלא אם כן יש סיבה שאתם עושים לי איפון ואני אומר שנכנעתי – מדוע לא תהיה פריסה של הרישיון ל-4 תשלומים.

<קרן טרנר אייל: תרשה לי לבדוק את זה.

איתן כבל: דבר שני, אתם צריכים לקבוע, במקום "לטרטר" אותם בכל שנה – הרי בחיים זה לא מסתיים ב-31 בדצמבר.

איתן כבל: אילו ידעתי שזה בדיוק ב-31 בדצמבר ובתוך שבוע ייבדקו כל חברות המוניות ו"שלום עליך נפשי" אז הייתי אומר: סבבה.

איתן כבל: אבל הרי זה כך: חסר לך מסמך, לא הבאת.

איתן כבל: כפי שאמרתי קודם.

איתן כבל: אנחנו יודעים איך זה עובד.

<דרור גנון: אבל לא חסרים מסמכים.

<דרור גנון: בהליך מכרזי זה קצת שונה.

איתן כבל: אני רוצה שתבדקו את העניין הזה, לתת גם פריסה וגם שלבדיקה תהיה אפקטיביות אמיתית, לא אפקטיביות של שליטה אלא באמת כזאת שיודעת לייצר את ה"התכתבות" הנכונה בין הרצון לשמור על הציבור ובין הרצון לא לשגע את כולם בצורה מוגזמת.

<דרור גנון: קודם כול, הם לא צריכים לבוא כי הכול נמצא במערכות ממוחשבות, וגם המערכת הזאת תהיה ממוחשבת, כמו ברישיונות לתחבורה ציבורית.

<דרור גנון: אנחנו גם לא מבקשים שום דרישה.

איתן כבל: האם היית מוכן להיות זמני כל שנה בתפקידך?

<דרור גנון: זה לא זמני.

איתן כבל: זה כן זמני.

<אורי זליגמן: תקרא את הנוסח.

איתן כבל: עו"ד זליגמן, תודה לאדוני.

איתן כבל: הוא ראה אותי שאני מגמגם, או משהו?...

איתן כבל: אם לא, הייתי מודה לאדוני על העזרה.

<קרן טרנר אייל: אשמח לבדוק את זה.

<קרן טרנר אייל: בכל פעילות המשרד אנחנו מפחיתים רגולציה.

<קרן טרנר אייל: ברישיונות נהיגה, מכיוון שאנחנו לא בודקים שום דבר, אז נאריך עד גיל 70.

<קרן טרנר אייל: אשמח לבדוק את זה, להבין מה זה.

איתן כבל: יש עוד תיקון, דבר שנתקלתי בו באופן אישי.

איתן כבל: כאשר הבאתי אותו לאפי רוזן הוא אמר לי שאני צודק לחלוטין.

איתן כבל: האוטו נרשם על שם אשתי והלכתי לשלם עבור הרישיון בכרטיס האשראי שלי.

איתן כבל: לא נתנו לי.

<קרן טרנר אייל: כי ההזדהות הפוזיטיבית נעשית רק באמצעות כרטיס האשראי.

<קרן טרנר אייל: זה נורא ואיום.

<קרן טרנר אייל: נכון, זה באמת בעייתי.

<חוה ראובני: זה זיהוי, שלא יבוא מישהו אחר וייקח.

איתן כבל: גברת, על כל דבר אפשר להגיד את זה.

נורית קורן: אם זה בני זוג- - -

<חוה ראובני: אבל אנחנו לא יודעים מי נשוי למי.

<קרן טרנר אייל: כן אפשרנו ב-700 סניפי דואר לשלם גם באשראי וזה קצת פותר את הבעיה.

איתן כבל: למען האמת, זה היה מרגש מאוד.

נורית קורן: אבל באשראי בדואר אין אשראי של קרדיט.

<לאה ורון: הוועדה הזאת גם מפקחת על סניפי הדואר.

איתן כבל: אני לא נגד.

<קרן טרנר אייל: זה חדש.

עבד אל חכים חאג' יחיא: חדש ממתי?

איתן כבל: אני לא מאשר את סעיף 7.

<קובי אקהאוז: יש דבר שמעיק מאוד, ואכן דיברו עליו כמה פעמים, כמו חידוש רישיון ההפעלה מידי שנה בשנה שהסכום שלו הוא 2,200 שקל.

<קובי אקהאוז: עד היום, עם כל הניסיון שלי של 33 שנים, אני לא מבין למה המחיר כל כך גבוה.

<קובי אקהאוז: מונית קטנה משלמת היום 75 שקלים.

<קובי אקהאוז: בואו נאמר שרכב גדול מסיע 10 אנשים, אז שהמחיר יהיה פי שלוש, פי ארבע או פי חמש, אבל למה סכומים כל כך אסטרונומיים?

<קובי אקהאוז: זה דבר שהגיע הזמן לבטל אותו.

<קובי אקהאוז: אם אומרים שהסכום הזה הוא כדי לכסות משהו או אני לא יודע מה, מי שצריך לכסות את זה הוא משרד התחבורה אם הוא רוצה לממן מינהלת או אני לא יודע מה.

<קובי אקהאוז: הגיע הזמן שיעשו תיקון בחוק כדי לבטל את זה.

איתן כבל: תודה.

איתן כבל: תלמדו ממנו.

איתן כבל: הוא מעלה כל הזמן עניינים, שאני אומר "שאפו".

<קריאות: - - -

<שלמה בורה: אמרנו את זה כבר מזמן.

<שלמה בורה: אני כבר העליתי את זה.

<שלמה בורה: זה היה 58 שקלים.

<קריאה: הם העלו את זה ל-75 שקלים ואנחנו משלמים גם את זה וגם את זה.

איתן כבל: גם בורה אמר.

איתן כבל: זה ייבדק.

<קרן טרנר אייל: אבדוק את זה.

<איתי עצמון: אני רוצה להעיר, בהמשך לדברים שנאמרו כאן, להסב את תשומת הלב לנוסח הקיים של הסעיף, שיישאר גם לפי התיקון, ולפיו חידוש הרישיון יהיה לתקופות נוספות שלא יעלו על שנה בכל פעם.

<איתי עצמון: כלומר לכאורה ניתן יהיה לחדש את הרישיון גם לתקופה של פחות משנה.

<איתי עצמון: יכול להיות שגם זה עניין שיש לשקול אם מדובר כאן על קביעת תקופות רישיון ארוכות יותר.

איתן כבל: גברתי המנכ"לית, ביחד עם הצוות שלכם, אנחנו מבקשים לקבל תשובות לקראת הדיון הבא, גם על העניין הזה וגם על העניין שהעלה קובי אקהאוז ממוניות "עמל" בחיפה, לאחר ששלמה בורה העלה אותו כבר בדיון הקודם.

עבד אל חכים חאג' יחיא: לפני שנה.

איתן כבל: שנה – זה "גדול" עליי.

<שלמה בורה: אבל הזכות הציבורית לרישיון הסעה זה 2,040 שקל.

איתן כבל: אתה מסביר לעצמך או לנו?... אני כבר הבנתי.

איתן כבל: המנכ"לית תבדוק ותביא לנו תשובה לדיון הבא.

<חוה ראובני: את פסקאות (1) ו-(3) בסעיף הזה אדוני מאשר?

<איתי עצמון: פסקה (3) לא רלוונטית יותר.

<איתי עצמון: מדובר רק על פסקה (1), שעניינה מחיקת סעיף קטן 14טו(א).

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף נתקבל.

<חוה ראובני: הגענו לסעיף 8.

<קרן טרנר אייל: לדעתי הנושא שהם מעלים נוגע דווקא להוראות המעבר בסעיף 13.

איתן כבל: על סעיף 8 ועל אשכולות המוניות ביקש לדבר נציג מוניות אשדוד.

<חוה ראובני: כאן זה המסגרת שבה קובעים את רשימת המסלולים, את הקווים, כולל בודדים או באשכולות.

<חוה ראובני: זו הרשימה, זו המסגרת החוקית לקביעתה.

<חוה ראובני: מה שהופץ כרגע הוא טיוטה על מנת לשמוע הערות.

<חוה ראובני: היא בהחלט לא הרשימה הסופית.

<קרן טרנר אייל: במקום מסוים אפשר קווים בודדים, והמודל הפיננסי יתמוך בזה, ויכול להיות שבמקום אחר צריך לתת אשכול גדול הרבה יותר כדי לאפשר איזשהו סבסוד צולב באטרקטיביות של הקווים ושירות טוב יותר.

איתן כבל: מה שהונח כאן זה רק המסגרת, שאחר כך תוכלו לשנות, עם ההערות שלכם, עם הפניות שלכם, כל אחד לפי האינטרס שלו, כזה או אחר.

איתן כבל: זה דינמי לחלוטין.

איתן כבל: בסדר?

איתן כבל: יש פה מישהו שהעניין לא ברור לו?

<אורי זליגמן: אני מבקש שהרשימה הזאת תגיע לכאן, שנראה אותה לפחות לפני כן.

איתן כבל: יש לך בעיה להסתכל עליה בבית דרך אתר האינטרנט?

<אורי זליגמן: לא.

<אורי זליגמן: ראינו את הרשימה.

<אורי זליגמן: אנחנו רוצים לראות את הרשימה הסופית.

איתן כבל: אלוהים ישמור, אני מדבר בעברית.

איתן כבל: אני יכול לעבור לתימנית אם לאדוני יהיה קל יותר...

איתן כבל: אמרנו שזה רק המסגרת.

איתן כבל: זה מאפשר לכם להעיר הערות.

איתן כבל: כשהמשרד בסדר לא אלקה אותו.

איתן כבל: המשרד אמר: חברות וחברים, הנה, זו הפלטפורמה, אבל היא לא סופית.

איתן כבל: יכול להיות שמה שכתבנו יסתבר שחצי ממנו לא משתלב עם המציאות.

איתן כבל: בסוף בוודאי זה יובא לכאן.

איתן כבל: תזכור עוד דבר, עו"ד זליגמן, שהדבר הזה דינמי וחי, הוא לא דבר קבוע, גם מהסיבות שלכם, שאנחנו רוצים שיהיו קווים.

איתן כבל: כאשר יש יותר קווים זה מאפשר לכם יותר פרנסה.

<קרן טרנר אייל: יתרה מכך, אנחנו חושבים שגם אחרי שיהיה זוכה גמישות מסוימת תוכל להיות, כי קמה שכונה חדשה, כי משתנים צרכים.

<קרן טרנר אייל: כלומר גם בתוך המכרז תהיה יותר דינמיות מאשר היום.

איתן כבל: אפילו רק השכונות החדשות בראש העין.

עבד אל חכים חאג' יחיא: זה יהיה בניסוח של המכרז עצמו?

עבד אל חכים חאג' יחיא: זו הכוונה?

<קרן טרנר אייל: המכרז יאפשר גמישות נוספת שאין היום.

<חוה ראובני: יש גם את הסעיף הבא.

<קובי אקהאוז: רציתי לשאול שאלה לגבי האשכולות.

<קובי אקהאוז: אני מסתכל כרגע על אשכול שנוגע לי ונוגע לחבר שלי דורון קדמי ממוניות "נשר", שיש לנו את קו נתב"ג–חיפה ונתב"ג–ירושלים.

<קובי אקהאוז: לפי המתווה שראיתי, רוצים לעשות אשכול אחד מנתב"ג לכל הכיוונים, כשנותנים אפשרות רק לגוף אחד שייקח את כל האשכול הזה.

<קובי אקהאוז: לדעתי זה ריכוזי ולא הוגן.

<קובי אקהאוז: אני חושב שצריכים להיות שני קווים לאשכול, ואז נותנים אפשרות לעוד אשכול אחד להתקדם קצת ולהתפתח קצת בעוד כיוון.

<קובי אקהאוז: אם אין לו עבודה בקו הזה אז יש לו עבודה בקו האחר.

<קרן טרנר אייל: זאת הערה סופר-לגיטימית.

עבד אל חכים חאג' יחיא: היום הוא היום של חיפה.

עבד אל חכים חאג' יחיא: ..

איתן כבל: אתה רואה, עד שאשקלון חושבים, חיפה כבר שואלים...

<גבי צלקה: אתה נותן לו לדבר ולא נותן גם לי לדבר...

<גבי צלקה: זו השאלה הכי חשובה.

איתן כבל: אני רוצה להבהיר את חלק א' של השאלה, לא לענות אלא לתת כיוון.

איתן כבל: כפי שאמרת, גברתי המנכ"לית, השאלה הזאת סופר-לגיטימית.

איתן כבל: אני כבר אומר לכם שאני מפחד מאוד שכוח אחד ישלוט בשוק.

איתן כבל: הוא גדול, אז יש לו הרבה עובדים – כולם יעבדו אצלו בסוף.

איתן כבל: אבל אני לא רוצה את המישהו הזה.

איתן כבל: יש כאן שאלה בעניין הריכוזיות, שזה חוק בפני עצמו, שאנחנו לא רוצים שליטה של כוח אחד, שליטת-יתר.

איתן כבל: יש לזה יתרונות אבל יש לזה גם חוליים רבים מאוד, בעיקר חוליים.

איתן כבל: זאת שאלה טובה, שחשב עליה קודם כול הבחור מאשקלון, שאלה לגיטימית וחשובה מאוד.

איתן כבל: נרצה לקבל עליה התייחסויות.

איתן כבל: במה שתלוי בי כיושב-ראש הוועדה, לא נאפשר ריכוזיות-יתר, חד-משמעית.

איתן כבל: בסדר?

<קרן טרנר אייל: זה גם השאיפה שלנו.

<איתי עצמון: אני רוצה להתייחס.

<איתי עצמון: אני יכול לגלות שבישיבת עבודה שהייתה לנו בשבוע הבא יושב-ראש הוועדה העלה את הנושא של מניעת ריכוזיות במתן רישיונות לקווי שירות.

<איתי עצמון: ביקשתי מנציגי הממשלה לבחון עם רשות ההגבלים העסקיים האם יש מקום, או לתקן את חוק הריכוזיות או לכתוב כאן הוראה בעניין הזה, שתחייב את המפקח על התעבורה לשקול שיקולים של מניעת ריכוזיות בעת הקצאת הזכויות האלה.

<איתי עצמון: בתוספת לחוק הריכוזיות הרישיונות האלה לא נקובים היום.

<איתי עצמון: רישיונות לאוטובוסים כן נמצאים שם אבל רישיונות לקווי שירות למוניות לא נמצאים כרגע בחוק הריכוזיות.

<איתי עצמון: אני חושב שכדאי, כדי לתת מענה לחששות האלה, לבחון את האפשרות לתקן את חוק הריכוזיות.

איתן כבל: תעשו את זה, גברתי המנכ"לית?

<קרן טרנר אייל: כן.

<קרן טרנר אייל: או פה או שם, כפי שהמשפטנים יורו.

<חוה ראובני: יש הגבלה נקודתית על ריכוזיות בתוך תקנות התעבורה, אבל זה מאוד חלקי.

איתן כבל: זה "סגור".

איתן כבל: אני לא רוצה להרחיב את הדיבור על דבר ברור מאליו, שצריך לבדוק אותו ולתת עליו תשובה.

איתן כבל: לישיבה הבאה אני מבקש לבוא עם תשובות מהממונה על ההגבלים העסקיים.

<קובי אקהאוז: יש לי שאלה נוספת.

<קובי אקהאוז: יש פה עוד עניין, גם אם זה יהיה לתקופת ביניים עד שייצאו המכרזים, אם זה ייקח שנתיים–שלוש של תקופת הסתגלות, כפי שקוראים לזה, יש לעתים קווים שצריכים לפעמים להיעזר בקו נוסף על מנת לתת את השירות ולשמור על רמת השירות לאנשים.

<קובי אקהאוז: אציג דוגמה.

איתן כבל: העליתי את העניין הזה גם בדיון בפני השר.

איתן כבל: היום זה אסור.

<קובי אקהאוז: במקרה התחנה הספציפית שלי, שבמהלך כל השנים עבדנו על קו חיפה–תל אביב, ברגע שניגשתי למכרז של נתב"ג וזכיתי במכרז נתב"ג, במשך השנים לקחו ממני את הקו הזה.

<קובי אקהאוז: אציג דוגמה.

<קובי אקהאוז: במידה וכעת חורף ואין הרבה נוסעים לנתב"ג, אני נעזר בקו של חיפה–תל אביב על מנת לעזור לי למלא את הרכבים.

<קרן טרנר אייל: אתה חושב שהעובדה שמאפשרים ניוד לא נותנת לזה מענה?

<קובי אקהאוז: אין ניוד עכשיו.

<קרן טרנר אייל: יש ניוד בתוך אשכול.

איתן כבל: הבנתי אותו.

איתן כבל: החוק החדש והכללים החדשים מאפשרים ניוד בתוך האשכול.

איתן כבל: זה אחד הדברים הראשונים שאני אישית העליתי בפני השר.

איתן כבל: אתה רוצה לא רק לתת קו חזק אלא גם שמישהו ייקח גם קו שהוא פחות חזק, והיכולת שלו להתנייד בתוך זה היא על ידי האפשרות לתת גיבוי, שהיום אסור.

<קרן טרנר אייל: להבנתי, תקופת המעבר היא החוק הקיים As is.

<דרור גנון: אלה שני קווים שונים.

<דרור גנון: ההגשה לקווים האלה הייתה בנפרד.

<דרור גנון: לכל קו כזה נבחר מפעיל והוגדרו לו הגדרות.

<דרור גנון: אפשר בהוראות המעבר לבחון את זה.

<דרור גנון: נשב ונבחן את זה.

<קרן טרנר אייל: זה עניין משפטי ואנחנו צריכים תשובה משפטית.

איתן כבל: אם אתם שואלים אותי, זה כאילו אל"ף-בי"ת, לדעתי.

<קרן טרנר אייל: הסבירו לי בעבר שאי אפשר.

איתן כבל: דרור גנון, אני אומר לכם באמת, זה אל"ף-בי"ת.

עבד אל חכים חאג' יחיא: כי בלי הניוד לא ישתלם.

איתן כבל: אני רוצה לעשות סדר.

איתן כבל: השאלה שלו נגעה למצב הביניים.

איתן כבל: בחוק החדש אשכול יכול שיתבצע בתוכו ניוד.

איתן כבל: הוא שואל שאלה בלי קשר למכרז עכשיו.

<חוה ראובני: לנייד מאיפה?

איתן כבל: יש לו למשל את קו חיפה–תל אביב ויש לו את קו נתב"ג.

<חוה ראובני: לפי החוק הקיים אסור לנייד.

עבד אל חכים חאג' יחיא: אנחנו יודעים.

עבד אל חכים חאג' יחיא: לכן הוא שואל.

איתן כבל: לכן אמרתי, אם אפשר לנצל את התיקון הזה- - -

<דרור גנון: נבדוק את זה.

איתן כבל: זה מה שביקשתי, זה הכול.

נורית קורן: למה החוק אסר את זה?

איתן כבל: לא חשוב, זה לא משנה כעת.

איתן כבל: אנחנו נתקן אותו.

<קרן טרנר אייל: היום גם אין גמישות בקו.

<קרן טרנר אייל: אין גמישות בניוד הקו וגם לא בקו עצמו.

<אייל דהרי: אני חבר הנהלת מוניות קווי 4-5 תל אביב.

<אייל דהרי: אני רוצה לשאול שאלה.

<אייל דהרי: הכוונה של משרד התחבורה בהוצאת המכרזים היא לתת מענה לכל הקווים שיהיו תחבורה ציבורית בכל מקום, אבל יש בעיה שאולי לא חשבנו עליה כפי שצריך.

<אייל דהרי: יש קווים שלא יהיו כלכליים גם עם ה"רב קו", למשל קווים לכל מיני אזורים נידחים שלא יהיו כלכליים.

איתן כבל: התשובה נמצאת כבר בגוף השאלה.

איתן כבל: אבל דבֵר.

איתן כבל: שלא יגיד שאני מפלה תימנים לרעה...

<אייל דהרי: השאלה היא מה יקרה אם בקו מסוים לא יהיו נוסעים.

<אייל דהרי: היום בתחבורה הציבורית יש מענה – המדינה מסבסדת את האוטובוסים.

<אייל דהרי: אם יהיה קו נידח, למשל לשכונה צדדית באזור רמלה שאין בה נוסעים, אבל אני כמפעיל מחויב לשים שם רכבים, ולא יהיו נוסעים גם עם "רב קו".

<אייל דהרי: האם בחוק שאנחנו מעבירים פה – הרי המטרה של המנכ"לית שהכול יעבוד ויהיו מוניות בכל הארץ, כך אומר גם השר.

<אייל דהרי: האם חשבתם על מנגנון פיצוי?

<אייל דהרי: לדוגמה, יש לנו, וגם לקו 16, קווים שהם לא כל כך רווחיים והיום הם לא כל כך פועלים.

<אייל דהרי: האם משרד התחבורה חושב על מנגנון פיצוי, שייתן לנו פיצוי, ללא קשר ל"רב קו", כדי שנוכל להפעיל את הקו הזה?

איתן כבל: אענה, ואז אתן לאנשי המקצוע לענות תשובה מלאה.

איתן כבל: אני רוצה להבהיר נקודה אחת כי כבר דיברנו לפחות על חלק מן הדברים האלה.

איתן כבל: קודם כול, אני רוצה להודיע שנסיים את הדיון ב-13:30.

איתן כבל: זאת לא הייתה התוכנית אבל מכיוון שביטלנו את הסיור אנחנו יכולים להאריך את הדיון כדי להתקדם בתהליך.

איתן כבל: ברשותך, אייל דהרי, אני רוצה להגיד שני דברים.

איתן כבל: קודם כול, הרצון שלי הוא לייצר מצב שבו יהיו בכמה שיותר מקומות מוניות שירות, זו התפיסה.

איתן כבל: חלק מן המנגנון שמאפשר באשכולות לתת גיבוי בא מן המקום הזה, מתוך ידיעה שיש קו חזק ויש קו חזק פחות.

איתן כבל: אתה מצליח בתוך העניין הזה, בניוד חכם, לא בניוד שלא נגיד את המילה כדי שהפרוטוקול לא ישמע אותה, למצוא את האיזון הנכון.

איתן כבל: יכול ויהיה, ובדיוק בשביל זה נועד הפרסום, שאייל דהרי יאמר: שיהיה לכם ברור, אתם לא יכולים להכניס אותי למצב שיש לי קו מסוים רווחי, אין לי בעיה שהרווחים שלי ירדו קצת כי אני צריך לתת שירות נוסף למקום שבכל זאת אי אפשר להגיד לנוסע "בגלל שאתה גר רחוק לא תקבל שירות", אבל כמובן שלא תיווצר נפילה כזו שהופכת את הקו השני ללא משתלם, או בכלל את כל המהלך ללא משתלם.

איתן כבל: בדיוק עכשיו הזמן, לא פה אלא בהעברת הערות למשרד התחבורה – זה מה שעניתי קודם לכולם – להציג כמה שיותר מידע.

איתן כבל: אגיד לך עוד דבר: גם אחרי שנדע את כל המידע, רק אחרי שנראה את התנועה תהיה לנו תמונה.

איתן כבל: אבקש, גברתי המנכ"לית, בכל מקרה, שתקדישו מחשבה, גם אם אין לכם תשובה חלוטה, ארצה שתבואו עם תשובה שאומרת מה קורה במקרה קיצון.

איתן כבל: כלומר, זכה מאן דהוא במכרז למקום שאנחנו רוצים לתת בו שירות אבל הקו הזה לא רווחי.

איתן כבל: זה יקרה בעיקר באזורים של אשכולות מושבים.

<אלי אטלן: אין קו אחד רווחי היום בארץ.

איתן כבל: חברים, אני מנסה לדבר בעברית.

איתן כבל: בגלל זה גם הכנסנו את ה"רב קו" המסובסד כדי לעזור לכם.

איתן כבל: אני כבר אומר לך שאם הייתי יכול להגיד לפרוטוקול למחוק את המשפט שאמרת הייתי אומר לרשמת למחוק אותו.

איתן כבל: למה?

איתן כבל: כי אתה בעצם מושך ממש את השטיח מתחת לרגליים שלך.

איתן כבל: אם אתה אומר שאין היתכנות אז מה אנחנו מבלבלים את המוח?

<אלי אטלן: שלא יהיה יותר גרוע.

<אלי אטלן: הפחד שלנו שיהיה יותר גרוע.

נורית קורן: עם ה"רב קו" זה לא יהיה יותר גרוע, להיפך, זה יעשה טוב יותר.

איתן כבל: אשרי הפוחד תמיד, אבל אני לא יכול לטפל בחרדתיים.

איתן כבל: הכוונה היא שהחוק הזה בא לייצר עוד פלטפורמה, עוד רמה.

איתן כבל: הרי זה היה הקרב.

איתן כבל: נקודת המוצא של הדיון מתחילתו, שהיושבים כאן שכנעו אותי, שאמרתם שאין שום סיכוי בעולם להוציא לדוגמה 4–5 קווים או שני קווים בכל הארץ, שיהיה שווה.

איתן כבל: בצפון במגזר הערבי-דרוזי בכלל המושג מוניות שירות כבר נמחק, ואותו דבר בדרום.

איתן כבל: לכן אנחנו נמצאים פה.

איתן כבל: אם יש הערות, נא להעיר.

איתן כבל: גברתי המנכ"לית, ארצה שלמרות הכול, במקום שבו האיזון נשבר בצורה בוטה מאוד, כפי שאייל דהרי מתאר, תמצאו מנגנון שאולי יודע לתת פיצוי.

<אייל דהרי: ידוע לי שבתחבורה הציבורית – אני גם עובד בחברה שמפעילה תחבורה ציבורית של אוטובוסים – אם החברה עצמה עומדת ביעדים של משרד התחבורה, אם בשירות- -

איתן כבל: יש כזו?

איתן כבל: זה שמועה.

איתן כבל: ..

<אייל דהרי: - -אז משרד התחבורה מתמרץ אותה.

<אייל דהרי: אם החברה עמדה באחוז מסוים של צווי ביצוע בזמנים, כפי שצריך, בא משרד התחבורה ומתמרץ.

<אייל דהרי: אני רוצה שלנו, קווי המוניות, אם נעשה את העבודה כפי שצריך, שמשרד התחבורה ייתן אותו יחס, ויגיד: אם למשל מוניות אשקלון או מוניות חיפה או מוניות 4–5 או מוניות קו 6 עמדו ביעדים, בואו נתמרץ אותן, בואו ניתן להן תוספות.

<אייל דהרי: אלה דברים שצריכים להיות.

<קריאה: היום זה הפוך – קונסים אותן.

<קרן טרנר אייל: קונסים – בטח.

<קרן טרנר אייל: השאלה אם גם לתמרץ.

<קרן טרנר אייל: זה שאלה לוועדת המכרזים.

<גבי צלקה: אני מדבר כרגע על האשכולות שיוצאים למכרז.

איתן כבל: עניתי לך.

איתן כבל: הבנו.

איתן כבל: הם הקשיבו.

נורית קורן: הם יענו תשובה בישיבה הבאה.

<גבי צלקה: אני מדבר עכשיו על האשכולות שעומדים למכרז.

<גבי צלקה: יש למשל את אשכול 20, שזה באר שבע וצפון הנגב, שאני מפעיל אותו כרגע, ויש את אשכול מספר 19, שזה אשקלון–אשדוד, שגם אותו אני מפעיל.

<גבי צלקה: האם אני יכול להתמודד על שניהם?

<גבי צלקה: זו שאלה חשובה מאוד.

<גבי צלקה: היום אני מפעיל ביחד עם מוניות "אילת" ומוניות "הגיבורים" את קו אשקלון–באר שבע.

<גבי צלקה: האם אני יכול להתמודד על שני האשכולות האלה?

<גבי צלקה: הבנת אותי?

<גבי צלקה: זו שאלה חשובה מאוד.

איתן כבל: לא הבנת.

איתן כבל: האם לא הקשבת לְמה שדיברנו פה?

<גבי צלקה: הבנתי.

<גבי צלקה: דיברתם על הריכוזיות.

<גבי צלקה: לא ראית את האשכולות.

<גבי צלקה: תסתכל על האשכולות.

<גבי צלקה: למשל לקחו את אשקלון–תל אביב לאשכול רחובות.

<גבי צלקה: איך אני נכנס שם?

איתן כבל: אחזור ואומר, אם תרצו גם מהסוף להתחלה, אמרנו שעכשיו בדיוק זה הזמן להסב את תשומת לב המשרד.

איתן כבל: דרור גנון הוא איש חכם מאוד, מאוד-מאוד חכם.

איתן כבל: באמת אני אומר את זה.

איתן כבל: דרור גנון, אין לי ספק שסביב השולחן הזה אין בקי ממנו בנושא הזה, וכבר יצא לי לעבוד אתו ולראות את הדברים מקרוב.

איתן כבל: יחד עם זאת, גם דרור גנון, בוודאי במציאות המשתנה, לא יודע להגיד.

איתן כבל: הוא בנה איזה מודל שהוא מקווה שייתן תשובות לשאלות.

איתן כבל: אבל אם אדוני חושב שפיצול הקווים באזור הדרום באשכולות באופן הזה ייצר מצב בלתי אפשרי מבחינת

איתן כבל: כם – זה בדיוק הזמן להציג את הטענות שלכם בפני דרור גנון, שאני מניח שמרכז את כל ההערות ואת כל העניינים האלה, ולשכנע אותו.

איתן כבל: לא רק להגיד לו מה האינטרס שלך.

איתן כבל: בסוף, תזכרו, חברים, יש פה דבר אחד שצריך להזכיר אותו בכל כמה שעות: כל מה שאנחנו עושים הוא קודם כול עבור הציבור.

איתן כבל: אתם כלי, אתם השליח לעניין הזה.

איתן כבל: אנחנו רוצים שברוך-השם תרוויחו טוב, שיהיו לכם תנאים טובים, אבל בל נשכח את המטרה המרכזית שלנו.

איתן כבל: בסוף-בסוף אם לא נעשה את הדברים כפי שצריך- - -

<גבי צלקה: זו הנקודה.

<גבי צלקה: למשל אחד יבוא מהצפון וירצה להפעיל בדרום, כפי שקרה במכרזים הקודמים.

<גבי צלקה: איך הוא עושה את זה?

<גבי צלקה: הקווים האלה היו סגורים.

<גבי צלקה: קו אשקלון–אשדוד במשך 6 שנים היה סגור.

<גבי צלקה: אתה יודע למה?

<גבי צלקה: כי אחד שלא שייך בכלל לאשקלון–אשדוד לקח את הקו הזה, אחר כך מכר אותו לגוף אחד והגוף הזה בסופו של דבר מכר אותו לי כי רק אני יכול להפעיל אותו, כי אני הכי קרוב.

<גבי צלקה: אתה מבין?

איתן כבל: לגבי הדברים האלה צריך להסב את תשומת הלב של דרור גנון.

<גבי צלקה: אני קניתי את הקו, בוודאי.

איתן כבל: הוא מרים את הקול כדי שמי שרוצה יקנה ממנו.

איתן כבל: ..

<אורי דודחי: לעניין הפרסום שעשו מקצה לקצה, מה החלופות שהיו לנו בקו?

<אורי דודחי: האם לרשום את החלופות או לא לרשום את החלופות, את הרחובות?

<דרור גנון: המסלולים שנקבעו לא תואמים במאה אחוז את מה שקיים היום.

<דרור גנון: הם תואמים את כל הבקשות, את כל השינויים, את הפריסה של האשכול, את כמות הקווים.

<דרור גנון: זה לא תואם אחד לאחד, זה לא אמור לתאוֹם אחד לאחד.

<קרן טרנר אייל: ועוד יותר מזה, אנחנו אומרים שזה רובד שירות תחבורה ציבורית נוסף, שלא אמור להיות בקו של האוטובוס.

איתן כבל: הוא אמור להיות רובד משלים.

איתן כבל: זה מה שהיא אמרה.

איתן כבל: אני בסך הכול חזרתי על דבריה.

איתן כבל: אני יושב קרוב יותר אליה.

איתן כבל: היא אמרה שמוניות השירות הן רובד משלים לתחבורה הציבורית הקיימת.

איתן כבל: מכיוון שיש מחסור גדול – אני אומר לכם, לצערי רוב התחבורה הציבורית הקיימת לא מצליחה לתת מענה, ואני אומר את זה ב"אנדרסטייטמנט", בלשון המעטה.

<קריאה: לא בדרום.

נורית קורן: גם במרכז הארץ, האמינו לי.

<משה מלול: אני מנכ"ל מוניות "שי-לי" בנתניה.

<משה מלול: פה זו הבעיה, שאנחנו קו משלים לאוטובוסים.

<משה מלול: מה שקורה בשטח – האוטובוסים לוקחים את "השמנת".

איתן כבל: אין "שמנת" ברגע שיש "רב קו".

<משה מלול: מה ההבדל בינינו לבין האוטובוסים?

<משה מלול: לאוטובוסים יש תמריץ נוסף, שהם מקבלים גם על קילומטרים.

<משה מלול: זאת אומרת, אוטובוס לא יכול להפסיד.

<משה מלול: אני כן יכול להפסיד.

<משה מלול: אם הם נותנים לנו קווים שבהם האוטובוסים לא עובדים, זה בוודאי קווים שהם לא רווחיים ולא כלכליים.

<משה מלול: אתה תפעיל שם מונית בקו שאינו רווחי ואינו כלכלי – אף נהג מונית לא ירצה לעבוד שם.

איתן כבל: אפשר לענות לך?

איתן כבל: אפילו לא צריך שהם יענו.

איתן כבל: מה שאדוני מבקש זה לאכול את כל העוגה ולהשאיר אותה שלמה.

איתן כבל: לא נתתי לחברות האוטובוסים אפילו לבכות פה, הם פנו אליי ובכו שהם נפגעים באופן ישיר מהתהליך הזה.

איתן כבל: הרי מה יהיה?

איתן כבל: אם אזרח מן השורה צריך לעלות למונית עם 10 מקומות או לעלות לאוטובוס, באותו סכום – בחייך.

איתן כבל: הרי מה הייתה הטענה?

איתן כבל: שהיום התחרות המתקיימת אל מול האוטובוס על לבו של הנוסע לא הוגנת כי יש פלח שלם באוכלוסייה שהתחבורה הציבורית היא הכי אטרקטיבית עבורו והיא כמעט הדבר היחיד שמתקיים עבורו: מבוגרים, תלמידים וכולי.

איתן כבל: היום הפכת להיות מתחרה על פלח השוק הזה, שלא היה לך אותו.

איתן כבל: זה ה"רב קו" המסובסד.

איתן כבל: זה הדבר שנותן לכם את החיוּת.

איתן כבל: לכן אני אומר לך, אם תיתן שירות טוב ושמכם ייצא למרחוק, כמו למשל בקווים 4 ו-5 בתל אביב, ואני לא עושה להם עכשיו פרסום, הם מן המפורסמות בתל אביב.

איתן כבל: אני לא זוכר ששמעתי אי פעם תלונה – אני לא מדבר על תלונה אישית כנגד איזה נהג – על התנהלות הקו כקו.

איתן כבל: ברור שכאשר אני בא לתל אביב ואין לי אוטו אז אני מחפש מוניות, אני מתחבר למוניות יותר מאשר לאוטובוסים.

איתן כבל: אדוני, בעניין הזה אני מבין את הטענה שלך אבל היא לא קיימת בחוק הזה, מכיוון שהלכנו כאן כברת דרך כל כך גדולה עבור מוניות השירות שהם אפילו בחלומות לא הצליחו לחלום.

<משה מלול: זה נכון במקומות שיש נוסעים, אבל יש קווים שאין בהם נוסעים.

נורית קורן: בשביל זה הם יעשו אשכולות.

איתן כבל: מי שאין לו כדאיות, שלא יתמודד במכרז.

איתן כבל: הוא מדבר על משהו אחר.

איתן כבל: אייל דהרי, הבנתי את השאלה שלך.

איתן כבל: המנכ"לית אמרה שבמקום שיש מכרז ובו המסלול המשלים עלול לגרום להתרסקות הקו – היא תבדוק.

איתן כבל: נייצר את האיזונים.

<קובי אקהאוז: אם אומרים שהמוניות הן דבר נצרך שמשלים את התחבורה הציבורית, איך למשל קיים קו שירות מוניות מנתב"ג לירושלים, שלדעתי הוא קו שירות מוניות טוב, ובכל זאת הכניסו אוטובוס שנוסע באותו מסלול בחזרה?

<אסף וסרצוג: זה לא קשור.

איתן כבל: תקשיב, נשמה, לא ביטלנו את האוטובוסים.

<קרן טרנר אייל: אוטובוס זה בסיסי, והרובד שלכם הוא מעל.

איתן כבל: התחבורה הציבורית – יתקיים בקרוב דיון מעמיק מאוד – מורכבת מכמה רבדים.

איתן כבל: הרצון שלנו הוא לשלב את כולם ולחבר את כולם.

<שלמה בורה: חבר'ה, תפסיקו לשאול על הסעיף הזה.

<שלמה בורה: נגמור את ההקראה כי אנחנו רוצים להגיד את מה שיש לנו אחרי זה, לקראת הדיון הבא.

איתן כבל: הם שואלים שאלות.

איתן כבל: שאני אגיד למישהו שבא מרחוק שלא אענה לו?

<משה מלול: אתה רוצה ששני תאגידים יתחרו ביניהם?

<אורי דודחי: לא ייתכן שמונית תגיע עם שני נוסעים, בעל ואישה, הבעל רוצה לנסוע לתל אביב והאישה רוצה לנסוע בתוך נתניה.

<אורי דודחי: יגיד הנהג: "לא, סליחה, אתה תעלה אתי, את תחכי למוניות אחרות".

<אורי דודחי: איזה מין שירות זה?

<אורי דודחי: צריך להוריד בכלל את הסיפור זה.

איתן כבל: לא הבנתי.

<אלי אטלן: אני בא מתל-אביב עם שני נוסעים.

<אלי אטלן: כאשר אני נכנס לנתניה אסור לי לקחת נוסעים.

<קרן טרנר אייל: להוריד נוסעים מותר.

איתן כבל: אני לא רוצה לעסוק בזה עכשיו.

<אורי דודחי: ההגבלה הזאת צריכה לרדת.

איתן כבל: בסוף הדיונים אאפשר לשאול שאלות מן הסוג הזה.

איתן כבל: אם אאפשר להעלות את כל הבעיות כעת – לא נסיים עם זה.

<חוה ראובני: כולן מקומן בהערות לרשימות שיועברו אליהם.

<אורי דודחי: שהם יבדקו את זה.

איתן כבל: תעבירו להם את ההערות.

<אורי דודחי: הנה, הבהרתי לה עכשיו.

נורית קורן: תעביר את זה בכתב.

<קרן טרנר אייל: רשמתי, אבל תעבירו את כל ההערות.

איתן כבל: דיברנו על זה.

איתן כבל: הלאה.

<חוה ראובני: זה שיקולים בקביעת הרשימה.

<חוה ראובני: פסקה (2) הייתה קשורה לרשימה שנקבעה ב-2005 על בקשות שהוגשו בין 1999–2002.

<חוה ראובני: מזמן זה כבר לא רלוונטי.

איתן כבל: אלה דברים טכניים לגבי ההתארגנות.

איתן כבל: יש למישהו הערות?

איתן כבל: אין.

איתן כבל: תודה רבה.

איתן כבל: אני רוצה להעלות להצבעה.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: סעיף 8 נתקבל.

<חוה ראובני: סעיף 14יז עוסק במועד הגשת הבקשות לפי ההסדר של 2005, שעבר זמנו ואין לו משמעות.

<חוה ראובני: סעיף 14יז1 עוסק בבקשות לפי הקווים שפורסמו ברשימה של תיקון 106, שגם כן מפסיק להיות רלוונטי.

איתן כבל: מי בעד סעיף 9?

איתן כבל: ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף נתקבל.

<חוה ראובני: סעיף 14יח עניינו בסמכות של השר להתקין תקנות.

<חוה ראובני: אנחנו מבקשים שהוא יתקין תקנות שיקבעו על המידע והדיווחים שצריך למסור למפקח על התעבורה: מספר הנוסעים בקו, אמצעי כרטוס, מחיר ההסעה, הסדר הנסיעה וכולי.

<חוה ראובני: זה כל מה שנדרש בשביל הסבסוד.

<קרן טרנר אייל: אנחנו צריכים לקבוע מודל שבו אנחנו עושים בקרה.

<חוה ראובני: אנחנו צריכים לקבל נתונים.

איתן כבל: בורה, אתה רוצה להתקדם.

איתן כבל: בדיון הבא נעסוק רק בליבה של העניינים שחשובים לכם.

איתן כבל: עד עכשיו עסקנו גם כן בדברים חשובים אבל הם עדיין לא, מה שנקרא, אחיזה של השור בקרניו.

<איתי עצמון: רציתי להסב את תשומת הלב לכך שמדובר על סעיף מסמיך, שמסמיך את שר התחבורה להתקין תקנות בנושא מידע ונתונים שימסור מפעיל קו שירות למוניות למשרד התחבורה.

<איתי עצמון: אדוני, מכיוון שרצית פיקוח פרלמנטרי על מגוון נושאים שקשורים למוניות השירות, השאלה אם גם בנושא התקנות האלה.

<חוה ראובני: זה קבלת מידע.

<חוה ראובני: לא מדובר כאן על רגולציה, לא מדובר על ההתנהלות שלהם וכולי אלא על היכולת שלנו לאסוף מידע כדי לבצע את ההסדר שהוועדה מאשרת.

איתן כבל: על זה אני מוכן לוותר, אבל זה לא הנחליאלי שמבשר על בוא הסתיו...

<חוה ראובני: בסעיף הבא אתם מופיעים.

<חוה ראובני: אנחנו מכירים את המדיניות של אדוני.

<חוה ראובני: כאן יש תשובה לשאלה מאין יבואו המוניות, והאמירה שלנו קודם שהמדינה תעמיד לרשותם את הרישיונות להפעלת מונית.

<חוה ראובני: רק מכיוון שרישיונות להפעלת מונית, לפי החוק יש תנאים לקבלתם, כולל אגרה של בערך 240,000 שקל, אז אנחנו רוצים שתקנות, באישור הוועדה, בהסכמת שר האוצר – מדובר באגרות – יסדירו את המתן שלא ב-240,000 שקל.

איתן כבל: דיברנו על כך שזה מסדיר.

איתן כבל: זה כתוב בצורה בהירה, בדיוק מה שאתם ביקשתם.

<אייל דהרי: לא הבנו.

<אייל דהרי: האם תוכל להסביר לנו את הנושא של המספר הירוק ואת 240,000 השקלים?

<חוה ראובני: כפי שנאמר פה קודם, בכוונת המדינה להעמיד לרשות הזוכים בהליכים התחרותיים את הרישיונות להפעלת מונית.

<קריאה: לקנות?

<חוה ראובני: הרעיון הוא שהם לא יצטרכו לקנות אותם בתנאים שקבועים בפקודה, ב-240,000 שקל.

<חוה ראובני: לא כתוב פה כמה.

<חוה ראובני: תרשו לי לסיים ואז תבינו.

<חוה ראובני: אחרי שנסביר אולי יתייתרו השאלות.

<חוה ראובני: אם היינו רוצים שישלמו תמורת זה 240,000 שקל לא היינו צריכים את ההוראה הזאת.

<חוה ראובני: ההוראה הזאת נועדה בדיוק כדי להגיד שאנחנו יכולים לקבוע הסדר שלא ישלמו את זה.

<חוה ראובני: מכיוון שמדובר באגרה, תמיד שינויים באגרות צריכים להיות לכל הפחות בתקנות בהסכמת שר האוצר ובאישור הוועדה.

<חוה ראובני: לכן זו הפרוצדורה וזה יובא לוועדה לכל המאוחר עד 1 במרץ 2018.

איתן כבל: ואז נקיים את הדיון.

<חוה ראובני: זה סעיף הסמכה.

נורית קורן: חברים, זה סעיף פרוצדורלי, זה לא מדבר על כסף.

<קריאה: זה עדיין לרעתנו.

<חוה ראובני: להיפך, זה מאפשר לי לתת לכם- - -

<קריאה: מה תעשו עם הזכות הציבורית?

<קריאה: זה בהוראות המעבר.

<קריאות: - - -

איתן כבל: אני יכול ללכת?

איתן כבל: חברים, עד לשלב הזה אנחנו עובדים יפה, כפי שצריך, לטובתכם.

איתן כבל: זה הסל שמייצר את המסגרת.

איתן כבל: הוא לא אומר כמה.

איתן כבל: הוא אומר מה דרך הפעולה והסמכות.

איתן כבל: נגיע לזה.

איתן כבל: אמרה חוה ראובני, שקודם כול ברור שזה לא התנאים שהיו.

איתן כבל: אם היו נותרים התנאים שהיו לא היה צריך לכתוב אותם שוב.

איתן כבל: בסך הכול שמנו את המסגרת שבתוכה אנחנו חיים.

איתן כבל: זה יבוא לכאן לדיון ואז נתווכח על המחיר, אם נכון או לא נכון, אם מוגזם או לא מוגזם, וכל השאלות שעומדות לפתחנו בנסיבות כאלה.

<איתי עצמון: חוה ראובני, יכול להיות שנצטרך לחדד קצת את הנוסח ולהבהיר שמדובר גם על הפחתה באגרה.

איתן כבל: מאה אחוז.

<אורי אברהם: אני רוצה לשאול את גברת חוה ראובני.

<אורי אברהם: הכוונה שלך לתת את רישיונות ההפעלה.

<אורי אברהם: אני מבין שמה שמסתתר מאחורי זה, לא מונית יכולה להפעיל את הקו הזה, לא בעל רישיון נסיעה במונית, אלא חברת הסעה.

<חוה ראובני: אם חברת הסעה תזכה במכרז אז היא תקבל רישיונות הסעה.

<חוה ראובני: מי שיזכה במכרז יקבל אותם.

<אורי אברהם: כלומר, כבר לא מוניות שירות.

<קריאה: מה עם המספר הירוק?

איתן כבל: עוד לא הבנתם?

<דוד כוכבא: לדעתי לא הבינו.

<דוד כוכבא: יכול להיות שגם אני לא הייתי מבין אם לא הייתי מקבל עדכון קודם.

<דוד כוכבא: מדובר על מספר ירוק.

<דוד כוכבא: מי שיזכה יקבל מספרים ירוקים במחירי הנחה, אולי באפס או משהו כזה.

<קרן טרנר אייל: כדי להקל על המודל הפיננסי.

<חוה ראובני: רוצים להפחית את עלות הקמת הקו.

איתן כבל: חברים יקרים, אסגור את הישיבה.

איתן כבל: אתם רוצים את זה?

איתן כבל: אם לא תהיה כאן דממה, אם זה יחזור על עצמו אסגור את הישיבה לאלתר.

איתן כבל: מה שמופיע פה הוא בעצם מה שאתם דרשתם, במידה רבה, שתהיה תחרות, לפתוח לכם את השוק ולעודד אתכם בעניין הזה.

איתן כבל: עכשיו כל אחד בא עם האינטרס שלו?

איתן כבל: חברים, התבלבלתם.

איתן כבל: קבענו כאן את הפלטפורמה שבתוכה אנחנו פועלים.

איתן כבל: תהיה תחרות בתוך הפלטפורמה הזאת על פי הכללים שאנחנו נציג ושיאושרו על ידי ועדת הכלכלה במסגרת התקנות, עם האיזון הכלכלי, עם ההנחות, עם כל מה שנדרש.

איתן כבל: המחיר יובא לכאן, נשוחח עליו, נדבר עליו, כפי שאנחנו עושים עכשיו.

<אלי אטלן: אתה מוסיף 2,500 מספרים לשוק.

<אלי אטלן: אתה "הורג" את המוניות הקטנות.

<שלמה בורה: אבל זה הולך למוניות שירות.

איתן כבל: אתם מקבלים מתנה.

נורית קורן: אני חושבת שהם עוד לא קלטו.

<אילן זיקרי: זה גם לא נכון.

עבד אל חכים חאג' יחיא: זו הנקודה – אם השוק יודע לקלוט.

נורית קורן: בסדר, אבל הם יאשרו את זה לאט-לאט, הם לא יאשרו את כל ה-2,500 בבת אחת.

<קריאה: בפועל מה שייכנס לשוק זה ה-700 הפעילים.

<קריאות: - - -

איתן כבל: אני רוצה לאשר את סעיף 10.

איתן כבל: אם הגענו לפה ועוד לא הבנתם, אנחנו לא מפקידים בידיכם מוניות.

איתן כבל: ..

<חוה ראובני: פסקה (2) זה תקנות להסדרת הליך תחרותי.

<חוה ראובני: עכשיו יש לנו הסדר אחר בנושא הזה.

<חוה ראובני: זה עניין טכני, התאמה לנוסח החדש לגבי הערבויות.

איתן כבל: אני מעמיד להצבעה את סעיף 10.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף נתקבל.

איתן כבל: תודה.

איתן כבל: אני מסיים פה אבל לפני כן אני רוצה לומר כמה דברים.

איתן כבל: חברים, אני חוזר ואומר, יושבים פה הרבה אנשים שצריכים לפרנס אנשים שנמצאים מאחוריהם.

איתן כבל: אני מבין את הלחץ, אני מבין את חוסר הנוחות ואת הדברים האלה.

איתן כבל: אני רק רוצה להזכיר לכם שכאשר נפגשנו לפני שנה אתם לא חלמתם שיהיה השיח הזה.

נורית קורן: על ה"רב קו".

איתן כבל: בכלל, הכול.

איתן כבל: היינו במקום אחר לגמרי.

איתן כבל: מה אני מבקש מכם בעצם?

איתן כבל: הבאנו לכאן חוק חדש, משודרג, ש"מתכתב" בעצם עם הרצונות שלכם.

עבד אל חכים חאג' יחיא: אבל עם האוכל בא התיאבון.

עבד אל חכים חאג' יחיא: ..

איתן כבל: עוד לפני התיאבון, מה שחשוב לי, מה שאנחנו עושים פה ביחד – אני יודע שכל אחד מימין ומשמאל הוא מתחרה פוטנציאלי או באינטרס כזה או אחר, זה גם ברור לי.

איתן כבל: אני תמיד אומר:

איתן כבל: אתם לא למ"ד-ו"ו צדיקים, ולא כי אין מקום.

איתן כבל: אף אחד כאן לא צדיק.

איתן כבל: יש פה אינטרסים מתנגשים, כוחות, שכל אחד רוצה למצוא את נקודת הזינוק הטובה יותר עבורו.

איתן כבל: התפקיד שלנו כאן לנסות למצוא נקודת איזון ביחד.

איתן כבל: ההערות שלכם עוזרות לנו.

איתן כבל: למה אנחנו מקיימים את הדיון?

איתן כבל: שום דבר לא חלוט.

איתן כבל: או ששכנעתם או שלא שכנעתם.

איתן כבל: העליתם פה כמה וכמה נקודות, כמעט כל אחד מכם, מהבחור מחיפה ומזרחה וצפונה ודרומה, שלגביהן אמרו: "וואלה, הנה, זה הגיוני, צריך לחשוב על זה, צריך לנסות להתמודד עם העניין הזה.

איתן כבל: " זה מה שאני מצפה מכם.

איתן כבל: אתם צריכים להיזהר מאוד לא להביא רק את האינטרס הצר של כל תחנה או של כל אזור.

<דרור יוני סוראני: אנחנו מפחדים, שזה לא יהיה פינוי ובינוי.

איתן כבל: לא, חס וחלילה.

עבד אל חכים חאג' יחיא: נחזק, נשפר.

איתן כבל: חברים, בכל מקרה, זה תלוי גם בכם.

<דרור יוני סוראני: כולם מעדיפים לשמור על הקיים, על מה שיש להם.

איתן כבל: ברור, אבל זה לא יהיה.

איתן כבל: אלה שאין להם לא נמצאים פה.

<דרור יוני סוראני: אבל אנחנו מייצגים.

<דרור יוני סוראני: אני מייצג 150 נהגים.

<קריאה: אפשר להוסיף.

<קריאה: מי שרוצה, שיתחרה על קווים.

איתן כבל: חברים יקרים, אני מסיים ואומר לכם את הדבר הבא: תזכרו, אני לא רואה רק אתכם מול עיניי, אני רואה את אזרחי ישראל.

איתן כבל: אם אזרחי ישראל יגידו: "חבר'ה, עשיתם לנו פה חרבנה", לא יעזור לכם בית דין.

איתן כבל: אם זה לא "יתכתב" כפי שצריך עם המציאות – זה לא יקרה, לא במשמרת שלי.

איתן כבל: זאת נקודה אחת.

איתן כבל: נקודה שנייה שאליה אני רוצה להסב את תשומת הלב שלכם, חברים יקרים, אנא מכם, תנסו, זה קשה, לא לשים רק את האינטרס הצר שלכם מול עיניכם.

איתן כבל: תנסו לראות את המכלול.

איתן כבל: הרי כולכם לא מתחרים על אותו קו.

איתן כבל: בסוף כל אחד מתמודד באזור, בצפון, במרכז או בדרום, ונקודת החוזק היא קודם כול שלכם.

איתן כבל: אלה שהם ותיקים יהיה להם ניקוד טוב יותר, מקדם יותר, כדי לתת להם עזרה.

<שלמה בורה: לגבי המכרזים, אני מבקש שזה יבוא לאישור ועדת הכלכלה, כלומר שיבנו את זה ביחד עם ועדת הכלכלה, את התנאים למכרז.

איתן כבל: זה מובא לאישור הוועדה.

<אורי דודחי: אני מבקש ממשרד התחבורה, אם אפשר, במקום הערבות הבנקאית – אנחנו מעשירים את הבנקים, שמקבלים מאתנו 12,000–15,000 שקל עבור ערבות – אנחנו מוכנים לתת צ'ק בנקאי לפקודת משרד התחבורה במקום לשלם עוד 15,000 שקל לבנקים.

איתן כבל: זה דיון שנערוך בהמשך.

<קרן טרנר אייל: לא, הערבות הבנקאית היא פה.

איתן כבל: זה קבוע כבר, נכון, זה אפילו תוקן כמדומני.

<אורי אברהם: אדוני היושב-ראש, בפעם שעברה ייצגתי את עצמי כתחנה.

<אורי אברהם: בשנה הבאה התחנה תהיה בת שישים.

<אורי אברהם: אתמול היו לי נדודי שינה בלילה, לא מצאתי מענה לתחנה שלי.

<אורי אברהם: אני רוצה שיהיה רשום בפרוטוקול שאני שוקל לנקוט צעדים משפטים נגד מי שהציעו את זה, ברצינות.

<אורי אברהם: לא נגדך אישית אבל נגד המשרד שהגיש את הצעת החוק.

<אורי אברהם: לא מצאתי מענה לתחנה שלי.

איתן כבל: אני יודע מה המענה שאתה מבקש.

איתן כבל: פתחתי את העניין במהלך הדיון, אמרתי את זה בפתיחה.

איתן כבל: אתה מדבר בעיקר על ההמרה.

<אורי אברהם: דיברתי על תחנה בת 59 שנים שמשרד התחבורה הציג אותה באשכול עכשיו.

<אורי אברהם: היה לי קו שהפעלתי במשך 58 שנים.

<אורי אברהם: במשך 57 שנים רק המוניות הפעילו את הקו.

<אורי אברהם: השנה נתנו ל"אגד" לעבור בקו שלי.

<אורי אברהם: בתוכנית החדשה של האשכול גרמו לי שאם נוסע בודד שעוד נסע אתי נסע ב-25 דקות לאותו מקום, הנוסע הזה, במקום שיגרד את אוזן שמאל ביד שמאל יגרד אותה הפוך ויגיע ב-45 דקות להדר, כי נתנו לי קו שלא נמצא היום.

<קריאה: הוא מתכוון להמרה.

איתן כבל: הבנתי.

איתן כבל: אתה אח של פריד אברהם, נכון?

איתן כבל: אתה מדבר באותו אופן כמוהו, התנועות שלך אותו דבר.

איתן כבל: מה אתה רוצה שאגיד?

איתן כבל: אני לא יודע לענות לך על זה.

איתן כבל: אם תרצה להגיש עתירה לבג"ץ – אני יכול למנוע ממך?

איתן כבל: אני רק אומר לך, אנחנו בדיוק נמצאים בתהליך הזה, כפי שאמרתי כבר בפעם האלף, כדי שתוכלו להוציא פנייה למשרד התחבורה, לפנות אליהם.

איתן כבל: הם הרי עשו שימוע, תציגו בפניהם את העניין.

איתן כבל: או שיקבלו או שלא יקבלו, או שישכנעו אותך, או שיסתבר שהחלופות עבורך יהיו טובות יותר, או שתיגש לבג"ץ.

איתן כבל: אני לא יכול למנוע את זה.

<קובי אקהאוז: בסוף החודש מסתיים התוקף של כל קווי השירות.

<קובי אקהאוז: לפי הדברים שמסתמנים והולכים, בכל מקרה תהיה תקופת צינון של שנתיים–שלוש, אני לא יודע של כמה.

<קובי אקהאוז: האם יכולה להתקבל פה החלטה שייתנו את קווי השירות עד סוף השנה, כדי שלא נהיה במתח בכל חודש וחודש?

איתן כבל: באמת, לפעמים זה מביך אותי, סליחה ומחילה, איך אומרים: קלקלת את הסוף.

איתן כבל: אמרתי אלף פעמים: מה שאתה מבקש הוא חלק – או שנקבל אותו או שלא נקבל אותו – מן הכללים שייקבעו לתקופת המעבר.

איתן כבל: או שתצליח לשכנע אותנו או שלא תצליח לשכנע אותנו.

איתן כבל: אני לא יודע לענות על זה עכשיו.

איתן כבל: תודה רבה.

איתן כבל: הישיבה נעולה.